Izetbegović slučajno objasnio Dodikovu "pokvarenu ploču" - Vijesti.PLUS\nIzetbegović slučajno objasnio Dodikovu “pokvarenu ploču”\n20. 11. 2020. u 12:09 20. 11. 2020.\nMilorad Dodik @sveosrpskoj.com\nVrlo često na televizijskim stanicama u ovom dijelu Evrope možemo čuti skoro pa isto novinarsko pitanje, nezavisno od toga o kojoj državi se radi, odnosno pitanje koje većinom bude postavljeno isključivo političarima i koji očito na isto imaju već “pripremljen odgovor”.\nKada čujete nekog domaćeg političara da na postavljeni novinarski upit, na nekoj press konferenciji ili javnom skupu, odmah odgovara sa “drago mi je da ste baš vi postavili to pitanje“, javnosti se jasno daje do znanja da se “pitanje i odgovor očito znaju unaprijed“.\nVeć godinama je očito da se većina vladajućih stranaka jako oslanja na medijsku naklonost kako pojedinih državnih, tako i mnogobrojnih privatnih medija, te na osnovu takve medijske naklonosti u jako velikom procentu i kreiraju svoju aktuelnu vladajuću politiku.\nDodik uporno “kopira” Vučića\nVjerovatno stanje s medijskim tržištem posljednjih godina u Srbiji je najbolji primjer na koji način mediji u sprezi s politikom kreiraju dnevno-politička zbivanja u toj državi, te zajednički imaju presudan uticaj na skoro sva javna dešavanja, od politike, virusa korona, pa do najobičnijih loklanih dešavanja.\nUkoliko pogledamo kakvo stanje po pitanju sprege politike i medija vlada u Bosni i Hercegovini, u startu se kao najočitiji primjer može uzeti onaj iz entiteta Republika Srpska, gdje prvi čovjek ovog dijela BiH Milorad Dodik nastoji skoro pa u detalje iskopirati medijski način na koji predsjednik Srbije upravlja državom.\nZajedno i u porazu\nVidno ljut i, kako je sam rekao, potresen situacijom u kojoj je njegov kandidat iz SNSD-a izgubio u izbornoj utrci za gradonačelnika Banjaluke, Milorad Dodik se u izbornoj večeri nastojao “obračunati” s građanima tog grada, ali je vrlo brzo shvatio da to i nije baš najpametniji potez, te se u kasnijim izjavama često opradavao.\nTakvi, ali i godinama raniji slični Dodikovi obračuni s narodom ili opozicijom, najvjerovatnije su u dobroj mjeri i pridonjeli tome da njegov SNSD izgubi (grado)načelničke pozicije u većim sredinama i gradovima širom entiteta RS.\nMožda malo poznate, ali u vremenu u kome živimo, jako bitne razloge takvog političkog poraza SNSD-a možda nam je najbolje objasnio njegov koalicioni partner na državnom nivou Bakir Izetbegović, navodeći da je SDA u sarajevskim općinama izgubila od “četvorke” jer su, kako kaže Izetbegović, oni “dobri na društvenim mrežama, tu su nam pobjegli“.\nDa li Dodik zaista građane Banjaluke smatra običnom stokom!?\nInternet “kaznio” zastarjele političare\nZanemariti internet i društvene mreže prije i tokom izbornog procesa u Bosni i Hercegovini možda je bilo moguće prije 10-ak godina, ali ukoliko pogledamo gdje su SDA i SNSD izgubile glasove na proteklim izborima, jasno se može zaključiti da su velike urbane sredine s jako velikim brojem internet korisnika donijele prevagu opozicionim strankama.\nUkoliko iz medijske jednačine danas izbacimo internet, veoma jasna postaje činjenica da bi televizijske kuće i dnevna novinska izdanja kreirala javno mišljenje, i upravo se time iz nekog samo njima znanog razloga i danas vode domaći političari, očito nespremni za “nove medije”.\nNema medija, nema ni kritike\nVjerovatno najbolji primjer takvog zastarjelog odnosa prema medijskom prostoru u kome se preferiše televizija kao jedini medij s kojim se nastoji upravljati javnim mišljenjem u entitetu RS, jeste i posljednji nastup Milorada Dodika i njegovo sinoćnje gostovanje na N1 televiziji.\nMožda svima manje poznata činjenica jeste da se program N1 televizije skoro pa uopšte ne može gledati na prostoru entiteta RS, jer svi tamošnji najveći kablovski operateri jednostavno program ove tv kuće nisu uvrstili u svoju ponudu klijentima.\nRazlog bojkota N1 televizije u entitetu RS je veoma jasan, i očito je da vladajuća stranka ovog dijela BiH ne želi čuti nikakvu medijsku kritiku. Međutim, to ne spriječava vladajuće da s vremena na vrijeme gostuju na ovoj televiziji, poput sinoćnjeg Dodikovog intervjua.\nBahato i skandalozno\nU svom već prepoznatljivom i bahatom stilu, Milorad Dodik je poput “pokvarene gramofonske ploče” na više novinarskih pitanja konstantno odgovarao istom rečenicom, jasno dajući do znanja da ponovo ne poštuje pravila medijskog ophođenja.\nIz još jednog Dodikovog skandaloznog medijskog nastupa jasno se dalo zaključiti da prvi čovjek entiteta RS vjerovatno smatra da ono što on govori na N1 televiziji neće nikada biti prikazano na televizijskim medijima pod njegovom kontrolom u manjem dijelu BiH, što i jeste istina, ali kako živimo u eri internet medija i sam bi Dodik trebao biti svjestan da takvo što jednostavno nije moguće.\nOno u čemu su svi većinom saglasni, kako obični ljudi tako i pojedini analitičari političkih i medijskih zbivanja, jeste da je upravo predsjednik SDA Bakir Izetbegović svojom nedavnom izjavom o “slabosti njegove stranke na društvenim mrežama“, zapravo najbolje objasnio i ono što je “doživio” Milorad Dodik i njegova stranka na proteklim lokalnim izborima.\nTeme:Bakir Izetbegovićinternet medijilokalni izboriMilorad Dodiktelevizija\nV. P. 20. 11. 2020.


VOZAČI OPREZNO KONTROLE NA SVAKOM KORAKU - Glas Šumadije\nNaslovna > Društvo > VOZAČI OPREZNO KONTROLE NA SVAKOM KORAKU\n01/04/2019 01/04/2019 700Ostavi komentar na VOZAČI OPREZNO KONTROLE NA SVAKOM KORAKU\nPripadnici Ministarstva unutrašnjih poslova, Uprave saobraćajne policije, od 1. do 7. aprila sprovešće akciju pojačane kontrole saobraćaja koja će biti usmerena na kontrolu brzine kretanja vozila, najavljeno je MUP.\nOva akcija će počinje danas na svim važnim putnim pravcima u 29 država koje su članice organizacije TISPOL (Mreža saobraćajnih policija Evrope).\nPripadnici saobraćajne policije će, kako se navodi, angažovati sve raspoložive uređaje za merenje brzine kretanja – ručne radare, radare u sistemima video nadzora i uređaje za merenje brzine u takozvanim „presretačima“, dok će na autoputevima biti merena i prosečna brzina kretanja vozila.\n„Policijski službenici će prilikom zaustavljanja svakog vozila koje prekorači dozvoljenu brzinu kretanja kontrolisati i korišćenje sigurnosnih pojaseva, a svaki kontrolisani vozač biće alkotestiran“, navodi se u saopštenju MUP-a.\nIZ MUP-a napominju da se neprilagođena brzina javlja kao uticajni faktor u gotovo polovini saobraćajnih nezgoda sa poginulim licima.\nTagovi: brzina kontrole MUP vozaci\nIZLOŽBA GRAFIKA „KOLEKCIJA KONEKCIJA“


Dodika će sa crne liste „skinuti“ Tramp - 17.01.2017, Sputnik Srbija\nUkoliko su tačne informacije da je predsednik RS Milorad Dodik dospeo na crnu listu, to se može protumačiti kao očajnički potez odlazeće američke... 17.01.2017, Sputnik Srbija\n18:39 17.01.2017 (Osveženo: 03:41 26.08.2021)\nUkoliko su tačne informacije da je predsednik RS Milorad Dodik dospeo na crnu listu, to se može protumačiti kao očajnički potez odlazeće američke administracije. S obzirom da je nova administracija do sada pokazala dobru volju, možemo očekivati da on bude skinut sa te liste, kaže za Sputnjik savetnik predsednika Srpske Aleksandar Vranješ.\nKako kaže, važno je naglasiti da se, ukoliko je Dodik stavljen na potencijalnu crnu listu, to formalno moglo desiti samo kroz ukaz predsednika Obame, a da je za Banjaluku važna informacija da je Tramp još ranije izjavio da će poništiti čitav niz ukaza te vrste kad preuzme dužnost.\n17 Januar 2017, 16:30\nOn tvrdi da će ovakav potez odlazeće administracije SAD samo učvrstiti nameru predsednika Dodika da uloži dodatne napore da sa novom Trampovom administracijom izgradi dobre i kvalitetne odnose.\nPrema njegovim rečima ako su SAD uvele sankcije Dodiku to je odmazda Stejt departmenta, jer je odbio zahteve Hojt Lija koje je saopštio Dodiku u nedavnom telefonskom razgovoru.\n„Odbijanje zahteva koji su bili direktno usmereni protiv interesa Republike Srpske rezultovalo je, kako vidimo, odmazdom koja se ogleda u tome da predsednik Dodik nije na vreme dobio vizu SAD kako bi mogao da prisustvuje inauguraciji, u intervjuu u kojem je Hojt Li poslao oštre poruke prema Republici Srpskoj i na kraju u ovom potencijalnom stavljanju predsednika Dodika na crnu listu“, podseća on.\nKako kaže, treba uzeti u obzir da je odlazeća administracija nezadovoljna i što je Trampov tranzicioni tim pokazao veliko razumevanje prema Republici Srpskoj, počevši od toga da su pozvali predsednika Dodika na inauguraciju, do toga da su otvoreni za razgovore u pravcu poboljšanja odnosa.\n© Foto : ofacNa Američkoj "crnoj listi" nema Dodikovog imena\nNa Američkoj "crnoj listi" nema Dodikovog imena\n© Foto : ofac\nOsvrnuo se i na odnos buduće američke administracije prema BiH, ocenivši da je pokazala veliko razumevanje kada je reč o zatvaranju kancelarije OHR-a i odlasku stranih sudija Ustavnog suda BiH, stavljajući do znanja da će buduća administracija podržati te inicijative iz Republike Srpske.\n„Definitivno možemo očekivati da se time i predsednik Dodik skine sa liste, tako da na kraju, bila ova informacija tačna ili ne, to nije nikakva katastrofa ni po predsednika Dodika, ni po Republiku Srpsku“, tvrdi Vranješ.\nVranješ kaže da je primećeno da odlazeća administracija SAD poslednjih nedelja vrši niz vrlo agresivnih političkih poteza, počevši od ekskomunikacije ruskih diplomata, preko zaoštravanja odnosa sa Izraelom, do raspoređivanja tenkova u Poljskoj.\n„U pitanju je vrlo destruktivna politika odlazeće administracije, što se može protumačiti kao izvesni atak na novu Trampovu administraciju, ostavljajući im veliki broj otvorenih pitanja i jednostavno rečeno ’vruć krompir‘ što bi trebalo ujedno da ima i destruktivni potencijal, da bi se pokazalo da Tramp nema kapaciteta da se nosi sa svim problemima koji je Obama ostavio u amanet“, ističe on.\nU tom smislu, kako kaže, ne bi začudila informacija da im je cilj da dodatno zakomplikuju odnose kako u BiH, tako i na Balkanu.\n„Svedoci smo ovih dana ogromnih napada pro-NATO orijentisanih medija u regionu, ali i šire, kako će Dodik izazvati rat, kako je faktor destabilizacije i slično. Ono što je interesantno, niti jedna jedina poruka tog tipa nikada nije poslata iz Banjaluke. Ratom se jedino preti iz Sarajeva“, kaže Vranješ.\nOn je podsetio na to šta su poručivali penzionisani bošnjački generali, bošnjački intelektualci i politički predstavnici, i kako nijedan pro-NATO medij u regionu to nije osudio, već uporno grade sliku da je Dodik faktor nestabilnosti, kako kaže, očigledno po nalozima.\n„Takva izgradnja stereotipa i manipulacija stvaranjem nužno crno-bele slike, odnosno propagandne aktivnosti na kreiranju nužno dobrih i loših momaka, nama je već dobro poznata. U tom širem kontekstu ovo sve ne iznenađuje, uključujući i koji je mediji prvi izašao sa spekulacijama, jer taj medij vodi u poslednje vreme prilično agresivnu kampanju protiv Dodika“, zaključuje savetnik predsednika RS.\nRanije su mediji objavili da su SAD uvele sankcije protiv Dodika, koje podrazumevaju zabranu putovanja u SAD i zamrzavanje imovine na teritoriji SAD, kao i u svim zemljama koje se budu pridružile sankcijama.\nPredsednik Republike Srpske Milorad Dodik oglasio se tim povodom rekavši da ne zna da li je ta informacija tačna, ali i da očekuje tako nešto.\n„Ne znam da li je informacija da sam stavljen na američku crnu listu tačna, jer nijedan zvanični dokument još nisam dobio, ali očekujem tako nešto“, rekao je Dodik.


Press Online :: Automobili :: Mask najavio Model Y za mart 2019. godine / print=true\nMask najavio Model Y za mart 2019. godine\nMask je na pitanje jednog pratioca na Twitteru kog datuma će otkriti Model Y odgovorio sa 15. mart.\nPrvi čovek kompanije Tesla je potom objasnio da je "izmislio" datum jer mu Martovske ide (tog datuma su Rimljani održavali svetkovinu u čast boga Marsa, mada ima i značenje opasnosti koja preti jer je istog datuma ubijen Julije Cezar, prim. aut) "zvuče dobro".\nMeđutim, Mask je ipak istakao da je to više nego realan datum s obzirom na planove kompanije.\n"Mogli bismo da otkrijemo Model Y nekad u periodu između kraja ove i sredine sledeće godine, pa 15. mart zvuči ispravno", zaključio je Mask.\nUkoliko Tesla zaista predstavi Model Y na ovaj datum, to će biti godinu dana pre očekivanog početka proizvodnje ovog automobile.\nMask je prošle godine najavio da le Model Y koristiti "neopisivu" platformu, ali je Tesla ipak odlučila da to bude arhitektura na kojoj je izgrađen Model 3, kako bi olakšali razvoj.\nUprkos istoj bazi, u Tesli nameravaju da Model Y bude značajno napredniji od Modela 3. Mask je najavio da će šasija imati svega 100 metara varova, za razliku od 1.500m kod Modela 3 ili čak 3.000m kod Modela S.


I zabavno i korisno - edukativne igračke za decu :: 4Kids\nModerna tehnologija je uzela maha, pa su prve radnje koje mališani umeju da obave one koje su u vezi sa mobilnim telefonima i tabletima. Njihovi istraživački prstići već nakon godinu dana umeju da menjaju pesmice na "ju tjubu", pa čak i sami da uđu u neke aplikacije.\nDrugi problem je prekomerno gledanje crtanih filmova na televizijskim kanalima, što može imati negativne posledice na decu. Važno je da roditelji umeju da prepoznaju problem na vreme i pruže deci odgovarajuće alternative u vidu drugačijeg sadržaja.\nEdukativne igračke su idealno rešenje za ove sve učestalije probleme, ali su i savršen način da svojim mališanima od najranijeg doba detinjstva podstičete maštu, kreativnosti i logiku. Ovakve decije igracke razvijaju motoriku i pomažu prilikom bržeg usvajanja oblika i boja. Uz njih se razvija koordinacija, poboljšava memorija i koncentracija, a u periodu susretanja sa školom, saveznik su u računarskim radnjama i razvitku pismenosti.\nPočnite na vreme - igracke za bebe uz koje se razvijaju vijuge\nUmesto da detetu date telefon da se zanima slušajući neku pesmicu ili gledajući neki crtani film, uposlite ga lončićem sveznalicom. Ova vrsta edukativne igračke posebna je jer ima senzore ispod poklopca, pa kad mališan ubaci neki od oblika, lončić zasvira neku melodiju. Takođe, prilikom ubacivanja nekih od pet različitih delova, lončić sveznalica ispriča detetu o kom obliku se radi.\nNajbolji način da mališane privolite da čitaju je da im od najranijeg uzrasta knjige uvrstite u svakodnevicu. Knjiga sveznalica spada u kategoriju edukativne igračke koju obožavaju i baš mala deca, ali i ona starija, jer iz nje mnogo toga može da se nauči. Zanimljivi likovi, dečje pesmice na srpskom jeziku i svetleći dugmići omogućavaju da se kroz igru uče slova, brojevi, boje i oblici. Na ovaj način, igracke za bebe postaju prave male oaze mašte i edukacije, jer mališani uočavaju povezanost između reči i slika, a istovremeno usvajaju osnovna znanja.\nIgracke za bebe poput ovih, namenjene su za uzrast od šest meseci, a utiču prvo na motoričke osobine, a zatim i na pamćenje mališana.\nDečije igračke za male genijalce\nKada je beba već izgovorila prve reči, poput mama, tata, baba, mleko i sličnih, vreme je da joj pomognete da što pre usvoji još neke. Seka sveznalica kroz tri različita nivoa pomaže mališanima u povećanju vokabulara. Na prvom nivou se pritiskaju ruke, noge, nos, srce i uši ove decije igracke kako bi Seka sveznalica izgovorila delove tela, brojeve, boje i slova. U drugoj fazi se dete podstiče da samo pronađe boje i identifikuje delove tela. Na nivou tri kroz igru pretvaranja, kuca podstiče mališane na zanimljive sadržaje kroz koje deca usvajaju nove reči. Među brojnim medvedićima, zvečkama i lutkama, edukativne igračke će zasigurno biti omiljene i mališanima i roditeljima, jer su zabavne i korisne. Ova Seka sveznalica peva preko 75 pesmica i izgovara 100 reči.\nKutija puna kocki u različitim bojama spada u kategoriju omiljene edukativne igračke godinama unazad. Ove kocke sa ispupčenjima omogućavaju deci da svoju maštu pretoče u nešto konkretno, a dobar su pokazatelj roditeljima u kom pravcu mališani razmlišljaju.\nKada mališan malo poraste, omogućite mu kreativni sto na kom će moći da crta svoje prve umetničke radove. To može biti plastični sto na kom može da se podiže gornji deo i omogući da dete razvija maštu osećajući se kao slikar. Za devojčice je tu sto sa projektorom koji će podstaći radni duh i kreativnost. Decije igracke poput ovih su veoma praktične jer sadrže police na koje mališani mogu odlagati svoje sveske, slikovnice i flomastere, a dobri su i za usvajanje navike za učenje od malih nogu.\nEdukativne igračke podstiču razvoj inteligencije i čula, podstiču decu da rešavaju probleme, emotivno se izražavaju i razvijaju empatiju. Važno je da u svoju decu ulažete na kvalitetan način i što ranije, jer se dobre navike stiču u detinjstvu. Igracke za bebe i stariju decu bi trebalo prilagoditi uzrastu, ali uvek gledati da budu orijentisane ka razvitku dečjih vijuga. Na sajtu "4kids" nalazi se sve što je potrebno da mališani vremenom postanu pravi mali genijalci.\nFisher Price igračka za bebe Lončić Sveznalica\nSvaki puta kada dete ubaci oblik kroz odgovarajući otvor ili kada stavi ruku u njega, lončić zasvira zabavne melodije i kaže detetu broj koji piše na obliku ili naziv oblika\nFisher Price igraćka za bebe Knjiga Rime\n• Prikazuje simpatične likove i 6 dečjih pesmica, sa 3 svetleća dugmeta preko kojih dete uči slova, brojeve, boje i oblike.\n• Najbolji način da se knjige uvedu u dečju svakodnevnicu.\n• Pomaže deci da razumeju vezu između slike i reči, a usput stižu do svojih prvih znanja!\n• Sve pesmice i fraze su na srpskom jeziku!


Vesti online / Vesti / Srbija / O čemu se radi? Deca u uniformama na Zlatiboru\nRuski portal Raša tudej objavio je video snimak sa Zlatibora gde je, kako se navodi u opisu snimka, otvoren prvi kamp za decu, koji organizuju "srpske i ruske veteranske i patriotske grupe".\n"Deca uče osnovne tehnike preživljavanja u prirodi, uključujuci i pružanje prve pomoći, kako da se ponašaju u borbama, kako da pucaju iz pušaka, da se odbrane noževima, uz orijentiring" dodaje se.\nNavodi se i da su slični kampovi ranije održavani u Rusiji, kao i da je ovo prvi te vrste u Srbiji, prenosi B92.net.\nOn je ranije za Blic rekao da to nije vojni kamp već “omladinsko-patriotski”, ali je za razliku od njega Valerij Šambarov, predsednik organizacionog komiteta kampova za mlade, tada rekao da je cilj da mladi ljudi “postanu pravi ljudi i ratnici koji mogu da brane svoju zemlju”.


EBRD odobrila zajam od 73 miliona evra za izgradnju autoputa\nEvropska banka za obnovu i razvoj (EBRD) potpisala je danas ugovor sa zvaničnicima Srbije i Crne Gore o kreditu od 73 miliona evra za dovršavanje autoputa Beograd-Novi Sad i izgradnji mosta na Dunavu kod Beške.\nMinistar finansija Srbije Mlađan Dinkić rekao je novinarima posle potpisivanja ugovora da će 53 miliona evra biti uloženo u izgradnju mosta, dok će ostatak sredstava biti iskorišćen za završavanje autoputa Beograd-Novi Sad.\nOn je ocenio da je zajam veoma značajan za zemlju pošto će proširenjem autoputa na koridoru 10 poboljšati trgovinsku razmenu Srbije sa Evropom. Dinkić je izrazio nadu da će biti nastavljena uspešna saradnja sa EBRD i dodao da su danas počeli razgovori o finansiranju modernizacije železnice i bankarski sektor.\nVrednost čitavog projekta je 184 miliona evra, a 122 miliona evra će obezbediti Evropske investiciona banka (EIB). Kredit je, kako je saopšteno odobren na rok od 15 godina sa grejs periodom od četiri godine i promenljivom kamatom.


Turci zainteresovani za gradnju dela autoputa od Požege do Kotromana - Užice Oglasna Tabla\nTurci zainteresovani za gradnju dela autoputa od Požege do Kotromana\nоктобар 10, 2017 октобар 10, 2017 0243\nBEOGRAD-Tokom posete turskog predsednika Redžepa Tajipa Erdogana Srbiji biće potpisan dokument kojim se Turska uključuje u projekat izgradnje autoputa Beograd – Sarajevo.\nOna podseća da je trasa ovog autoputa kroz Srbiju poznata i da će se nastaviti na postojeću trasu Koridora 11, na deonicu od Preljine do Požege, dužine 31 kilometar.\n„Od Požege, preostaje da se izgradi još 60 km autoputa koji će ići preko Užica do Kotromana na granici sa Republikom Srpskom. Prema prvim procenama izgradnja ovog dela autoputa je oko 830 miliona evra“, kaže Mihajlovićeva.\nTaj dokument – pismo o namerama za jačanje i proširenje saradnje u oblasti saobraćaja i infrastrukture – potpisaće potpredsednica Vlade Srbije i ministarka građevinarstva, saobraćaja i infrastrukture, Zorana Mihajlović i ministar saobraćaja, pomorstva i komunikacija Turske, Ahmet Arslan, ističe se u saopštenju kabineta potpredsednice Vlade.\n„Turska je od samog početka podržavala ovaj projekat, a sada imamo i pismo o namerama kojim se potvrđuje spremnost Turske da se aktivnije uključi u realizaciju ovog projekta. To znači da ćemo zajedno sa Turskom definisati naredne korake u realizaciji ovog projekt“, istakla je Mihajlovićeva.\nOna dodaje da se ovim dokumentom ohrabruju investicije u transportnu infrastrukturu zapadnog Balkana i podstiče saradnja Srbije i Turske u oblasti železničkog, drumskog, vazdušnog i vodnog saobraćaja.\nPotpredsednica Mihajlović podseća da se upravo u oblasti infrastrukture odnosi Srbije i BiH ubrzano unapređuju.\n„Ovo nije prvi projekat koji Srbija realizuje zajedno sa Bosnom, ali će biti najveći do sada, posle izgradnje mosta LJubovija – Bratunac sa zajedničkim graničnim prelazom, izgradnje vrtića i rekonstrukcije glavne ulice u Srebrenici i dogovora o zajedničkom održavanju mostova na Drini“, dodaje Mihajlovićeva.


Optimum B Complex Plus kapsule - Idealno.rs\nPočetna / Lepota i zdravlje / Dodaci ishrani / Vitamini i minerali / Optimum B Complex Plus kapsule\nPonuda prodavnice e-apoteka.rs za proizvod Optimum B Complex Plus. Ispravnost cene i podataka proveri na internet stranici prodavnice.\nod 615,99 DIN\nBiofar Gvožđe complex\nKoličina (br.komada u pakovanju) 30\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Optimum B Complex Plus kapsule i izberi najbolju. Vitamini i minerali iz kategorije Dodaci ishrani je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Optimum B Complex Plus kapsule i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Optimum B Complex Plus kapsule se mogu razlikovati od onih u internet prodavnici u kojoj obavljaš kupovinu. Optimum B Complex Plus kapsule je dostupan u prodavnici e-apoteka.rs po ceni, koja je navedena pored svakog prodavca u meniju "Prodavnice".\nGarantne uslove za Optimum B Complex Plus kapsule proveri u prodavnici u kojoj nameravaš da obaviš kupovinu. Slika za Optimum B Complex Plus kapsule je simbolična, zato se pre kupovine u prodavnici uveri da je proizvod isti.\n- učestvuje u metabolizmu homocisteina ( sinžava nivo)\n- Na funkcionisanje nervnog sistema i na oštećenje nerava različitog porekla (lumbo-išialgije, sindrom karpalnog tunela, povrede nerva i dr.)\n- Kod osoba sa povećanim potrebama za vitaminima B grupe (pojedini oblici anemije, različite dijete, problemi sa apetitom, problemi sa kosom i kožom, - Kod rekonvalescenata nakon iscrpljujućih oboljenja)\n- Na prevazilaženje hroničnog osećaja umora\n- Kod osoba koje konzumiraju alkohol


Drugi čovek Vatikana se u subotu sastaje sa Vučićem - Jutarnji GLASnik\nBEOGRAD – Državni sekretar Vatikana, kardinal Pjetro Parolin, u subotu će, po prvi put, posetiti Srbiju, piše današnja „Politika“.\nKako navodi list, Parolina će, po dolasku, primiti predsednik Srbije Aleksandar Vučić, premijerka Ana Brnabić i ministar spoljnih poslova Ivica Dačić.\nPredviđeno je da se sa kardinalom sretne i patrijarh Irinej, dodaje list.\nU nedelju će drugi čovek Vatikana odslužiti misu u Novom Sadu, a potom će osvetiti novo sedište Međunarodne biskupske konferencije Svetih Ćirila i Metodija, koji sačinjavaju biskupi Srbije, Crne Gore i Makedonije, dodaje „Politika“.\nKardinal se od prekjuče nalazi u Crnoj Gori, a portal „Vatikan njuz“ objavio je da je Parolin ove nedelje prvi put u poseti dvema zemljama, čiji je cilj jačanje odnosa sa Vatikanom i podrška ovdašnjim crkvama.\nTokom posete Crnoj Gori, Parolin je na radnom ručku razgovarao sa predsednikom Milom Đukanovićem.\nPre toga, kardinala je uz najviše državne počasti dočekao premijer Crne Gore Duško Marković, koji je posetu Parolina nazvao istorijskom i istakao da je to dobar signal i dobra osnova da se CG može nadati skorijoj poseti pape.\nUoči dolaska u Podgoricu, Parolin je za „Pobjedu“ dao intervju u kojem je takođe naglasio da je papa Franjo pokazao veliku pažnju za ovu geografsku zonu evropskog kontinenta i veliko interesovanje da ovamo i dođe, napominje „Politika“.\nTagged ALEKSANDAR VUČIĆ, PJETRO PAROLIN, POSETA\nVučić: Nisam mogao da odbijem poziv majke bolesnog dečaka,napada me društveni "talog"?\nKompletna mapa novih parking mesta i zona: Novine u sistemu parkiranja, ali i veće kazne


Odbegli panter krstari ardenskim šumama – Nadlanu.com\nOdbegli panter krstari ardenskim šumama\nBRISEL, 10. septembra 2009. (Beta-AFP) - Crni panter koji je pre dve nedelje viđen na severoistoku Francuske, primećen je u sredu i četvrtak u šumi u Ardenima s belgijske strane granice, saopštile su belgijske vlasti.\n"Pantera je jutros oko 7.00 video stanovnik sela Legliz", rekao je u četvrtak za AFP lokalni zvaničnik Pjer Gaskar. Gaskar je rekao da su policajci naoružani puškama za uspavljivanje obišli područje u kojem je primećen panter, ali ga nisu našli.\nViše osoba je potvrdilo da je retku zver videlo nekoliko kilometara od Legliza, u šumi Anlije, jednoj od najgušćih u Ardenima, ali "potraga još nije urodila plodom", rekao je glavni inspektor policije Legliza Igo Klod.\nBelgijski dnevnik Soar objavio je da vlasti planiraju da zatvore prilaze šumi dok životinja ne bude uhvaćena. U pomoć je pozvana flamanska firma, specijalizovana za hvatanje egzotičnih životinja.


RTS :: U prošloj godini šest migranata dnevno stradalo u pokušaju prelaska Mediterana\nSvet U prošloj godini šest migranata dnevno stradalo u pokušaju prelaska Mediterana\nsreda, 30. jan 2019, 12:10 -> 12:30\nTokom 2018. godine u proseku je izgubljeno šest života svakoga dana u pokušaju prelaska Mediterana, navodi se u najnovijem izveštaju "Putevi očajnika", koji je objavila Agencija za izbeglice UN (UNHCR).\nProcenjuje se da je 2.275 ljudi poginulo ili nestalo prelazeći Mediteran 2018. godine, uprkos velikom padu broja dolazaka na evropske obale.\nU Evropu je ukupno stiglo 139.300 izbeglica i migranata, što je najniži broj u pet godina, navedeno je u saopštenju UNHCR-a.\n"Spasavanje života na moru nije izbor, niti pitanje politike, već prastara obaveza", rekao je Filipo Grandi, visoki komesar UN za izbeglice.\n"Možemo zaustaviti ove tragedije tako što ćemo imati hrabrosti i viziju da gledamo dalje od sledećeg čamca i usvojiti dugoročni pristup zasnovan na regionalnoj saradnji, koji ljudski život i dostojanstvo stavlja u središte", dodao je Grandi.\nU izveštaju se opisuje kako je, usled promena u politici u nekim evropskim zemljama, došlo do brojnih incidenata u kojima je veliki broj ljudi danima ostajao na moru, čekajući dozvolu za pristajanje.\nBrodovi nevladinih organizacija i njihove posade suočavali su se sa sve većim ograničenjima u operacijama traganja i spasavanja.\nNa putevima iz Libije u Evropu, na svakih 14 osoba koje su stigle u Evropu jedna je umrla na moru, što je nagli porast u odnosu na 2017. godinu.\nViše hiljada ljudi vraćeno je u Libiju, gde su se suočavali sa užasnim uslovima u centrima za pritvor.\nZa mnoge dolazak u Evropu bio je poslednja stanica košmarnog putovanja na kojem su se suočili sa mučenjem, silovanjem i seksualnim napadima, te pretnjom da će biti oteti i zadržani za otkupninu, navodi se u izveštaju.\nDržave moraju preduzeti hitne mere da razbiju mreže krijumčara i da počinitelje tih zločina izvedu pred lice pravde.\nMeđutim, na nekim mestima ipak su nikle nove klice nade, uprkos političkom zastoju u napretku regionalnog pristupa spasavanju i iskrcavanju na moru, kako su zatražili UNHCR i IOM prošlog juna, nekoliko država se obavezalo na preseljenje ljudi spasenih na srednjem Mediteranu, što predstavlja potencijalnu osnovu za predvidljivo i trajno rešenje.\nDržave su, takođe, obećale hiljade mesta za preseljenje kako bi se evakuisale izbeglice iz Libije.\nIzveštaj otkriva i značajne promene puteva koje koriste izbeglice i migranti.\nPo prvi put u proteklih nekoliko godina Španija je postala glavna tačka ulaska u Evropu – oko 8.000 ljudi je stiglo kopnom (kroz enklave u Seuti i Melilji), uz dodatnih 54.800 ljudi koji su uspešno prešli preko opasnog zapadnog Mediterana.\nUsled toga, broj poginulih u zapadnom Mediteranu gotovo se učetvorostručio sa 202 u 2017. na 777.\nU Italiju je 2018. godine stiglo 23.400 izbeglica i migranata, što je pet puta manje u odnosu na prethodnu godinu.\nU Grčku je morem stigao sličan broj ljudi, oko 32.500, u poređenju sa 30.000 u 2017. godini, ali je došlo do približno trostrukog povećanja broja ljudi koji su stigli preko njene kopnene granice sa Turskom.\nU drugim delovima Evrope, Bosna i Hercegovina je zabeležila 24.000 dolazaka izbeglica i migranata, koji su prolazili kroz zapadni Balkan.\nKipar je prihvatio nekoliko brodova koji su prevozili sirijske izbjeglice iz Libana, dok je u Veliku Britaniju krajem godine pristigao mali broj ljudi iz Francuske, navedeno je u saopštenju UNHCR-a.


Uzlet krajnje desnice na izborima u Estoniji | EurActiv Serbia\nUzlet krajnje desnice na izborima u Estoniji\nVodeća estonska opoziciona stranka desnog centra osvojila je najviše glasova na parlamentarnim izborima, dok je na drugom mestu glavna stranka vladajuće koalicije, Partija centra premijera Jurija Ratasa. Iako preliminarno treća po broju glasova, najveći dobitnik izbora ipak je ekstremno desničarska, ksenofobna Estonska konzervativna narodna stranka (EKRE), koja je više nego udvostručila broj glasova osvojenih na izborima 2015. godine. Procenjuje se da predstoje komplikovani pregovori vodećih stranaka o mogućim koalicijama.\nPrema preliminarnim podacima objavljenim 4. marta, opoziciona Reformska stranka koja je davala premijera od 2005. do 2016. godine i na čijem je čelu Kaja Kalas, ćerka bivše premijerke Sim Kalas, osvojila je 28,8% glasova. Ta stranka zalaže se za niske poreze, liberalnu ekonomsku politiku i minimalno učešće vlade u privredi.\nNa drugom mestu sa 23,1% glasova je Partija centra, a na trećem sa 17,8% nacionalistička EKRE, koju vode otac i sin Mart i Martin Helme, prenela je agencija AP.\nAntiimigrantska i evroskeptična EKRE je na izborima 2015. osvojila 8,1 odsto glasova i sedam mandata u parlamentu. Sa osvojenih 18% glasova EKRE bi imala 19 mesta u parlamentu.\nReformska stranka i Partija centra, vodeće u Estoniji od sticanja nezavisnosti 1991. godine, imale su zajednički cilj na izborima 3. marta, da spreče jačanje EKRE. Obe stranke su isključile mogućnost koalicije sa ekstremnim desničarima, navodeći da za populiste nema mesta u vladi.\nLider EKRE Mart Helme rekao je da ipak ne gubi nadu da će njegova stranka biti deo vladajuće koalicije. "Naravno da bismo hteli da budemo u koaliciji, pošto svaka partija želi da realizuje svoja obećanja i program", rekao je Helme.\nNjegov sin Martin Helme, koji predvodi poslaničku grupu EKRE, izjavio je da uspeh partije vidi kao deo opšteg trenda u Evropi i svetu. "Mislim da se Estonija ne razlikuje od drugih zemalja u Evropi, u kojima postoji ozbiljna podrška javnosti strankama koje će se usprotiviti globalističkim planovima i sve većem transferu vlasti sa zemalja članica EU na Brisel", rekao je Helme.\nPravo glasa na izborima za 101 mandat u estonskom parlamentu, Riigikoguu, imalo je oko milion Estonaca. U izbornoj utakmici učestvovalo je ukupno 1.099 kandidatata, i to ispred deset političkih partija i kao 15 nezavisnih kandidata. Izborni prag od 5% prošlo je pet partija.\nU kampanji su dominirale socijalne i ekonomske teme, uključujući poreze. Dok se Reformska stranka fokusirala na stvaranje novih radnih mesta i poboljšanje poslovne klime, Partija centra je obećavala povećanje penzija i bolju podršku mladim porodicama.\nTema kampanje bilo je i zdravstvo, ali i kako privoleti na povratak hiljade mladih koji su otišli iz zemlje, u prvom redu u Finsku i Veliku Britaniju, što je u Estoniji, zemlji sa oko 1,3 miliona stanovnika, izazvalo nestašicu kvalifikovane radne snage.\nKao premijer, Juri Ratas (40) je od novembra 2016. godine predvodio koalicionu vladu koju su činile Partija centra, Socijalne demokrate i konzervativna partija Otadžbina. Dva manja koaliciona partnera na izborima su loše prošli i imaće manje poslanika nego do sada.\nJedan od prioriteta Ratasove vlade bila je reforma poreskog sistema zemlje, koji se bazirao na jedinstvenom porezu na dohodak. Takođe, uvela je visoke akcize na alkoholna pića, što je delom pravdala zdravstvenim razlozima.\nPredsednica Reformske stranke Kaja Kalas ocenila je uoči izbora da je narodu dosadilo to što je Ratasova vlada "napravila potpunu zbrku od poreskog sistema, akciza, poreza na dohodak".\nPrema prvim preliminarnim podacima, izlaznost na izborima bila je 63,1 odsto, nešto niža nego 2015. godine. Taj procenat uključuje i oko 26 odsto birača koji su do 27. februara glasali onlajn, što je način glasanja koji je Estonija uvela kao prva zemlja u svetu 2005. godine.


“Osiguranje depozita na Kosovu ‘Uticaj FODK u stabilnost bankarskog sistema” | Banka Qendrore e Republikës së Kosovës\n“Osiguranje depozita na Kosovu ‘Uticaj FODK u stabilnost bankarskog sistema”\nSve banke na Kosovu imaju visoku likvidnost , dobar povraćaj investicije, su dobro kapitalizovane , tako da nijedna od njih nije se suočila sa situacijom koja bi mogla da ugrozi depozite koji one drže.\nCentar za strateška i socijalna istraživanja – STRAS u sredu na konferenciji predstavili istraživanje “Osiguranje depozita na Kosovu- uticaj FODK u stabilnost bankarskog sistema” i nalazima u ovoj oblasti. Bedri Hamza, guverner Centralna banke Kosova, nakon što je dao pregled o dešavanjima u bankarskom sektoru u zemlji, gde poseban naglasak stavljen na rast kredita i depozita, zaustavio se na depozite i funksionisanje sistema koji utiče ovde.\n“ Postoje četiri stuba ovog sistema , gde glavni odgovorni je CBK za nadzor. Na kraju imamo i mogućnost za hitnu pomoć za likvidnost, što znači da možemo intervenisati u slučaju opasnosti koji mogu biti predstavljeni u bilo kojoj banci . Takvi slučajevi do sada nismo imali , niti ima naznaka da bi moglo biti , ali takva opcija stvara pouzdanost i stabilnost na bankarskom tržištu”, rekao je guverner Hamza.\nPo njegovim rečima stabilnost održava u mogućnosti investicija , odnosno kreditiranja, koji ima za cilj podsticaj ekonomskog razvoja.\n“CBK kao odgovoran visoko ocenjuju perfomansu i način upravljanja Fonda za osiguranje depozita . Ovaj fond bi mogao biti primer za mnoge zemlje, sobzirom da se gradi na zdravim temeljima . Međutim imajući u vidu da osiguranje je glavni faktor koji utiče na kredibilitet sektora , a to znači i u njenom rastu i razvoju”, zaključio je guverner CBK.\nPrema rečima g. Avdullah Hotit, ministar finansija , stabilnost se prepisuje Centralnoj banci Republike Kosova , kao odgovorni za razvoj finansijskog sektora , gde je i bankarski. Međutim, jedan razvijen i stabilan bankarski sistem ostaje glavni oslonac za ekonomski razvoj.\n“ Mi, kao Vlada smo zadovoljni rastom bankarskih kredita , jer pokazuje da su banke preuzele odgovornost za finansiranje razvoja , ali nam olakšuju mogućnost da se mi bavimo više sa kapitalne investicije u javnom sektoru”, rekao je ministar Hoti.\nOn je dalje dodao da će se Vlada fokusirati na stvaranje veće pravne sigurnosti kao za investicija od strane banaka , ali i stvoriti mogućnost za lakše korišćenje kredita , ne donoseći opasnost za sistem.\n“ Iako sam razočaran sa rastom depozita sa dugoročnim rokom dospeća , međutim , mislim da funksionišu mekanizmi osiguranja novca štedišta. Glavnu ulogu ima FODK , koji će Ministarstvo finansija podržavati , zavisno od potrebe”, zaključio je ministar Hoti.\nIbrahim Rexhepi, upravni direktor STRAS tokom prezentacije nalaza studija , rekao da banke u depozitima imaju više od 2.7 miliardi evra, dok kreditirali preko 2.0 miliardi evra. Ovi podaci pokazuju da je finansiranje bankaraskog sistema uglavnom baziran od unutrašnjih izvora , ili od novca koji ulažu ili štede građani i pravna lica u zemlji.\n“ Ne može biti stabilnost i održavanje bankarskog sistema u nijednoj zemlji, ako nema sigurnost za depozite. Svedoci smo za nedavna zbivanja u nekim evropskim zemljama kada veliki ulagači počeli da povuku svoj novac iz banaka, jer su izgubili poverenje na njih. Iz tog razloga izgradnja sistema osiguranja depozita je od suštinske važnosti i jedan od direktiva Evropske unije . Iako sa jednim kratkim iskustvom , Kosovo je izgradilo sistem za bezbednost i stabilnost u bankarski sistem, koji se zasniva na četiri glavna stuba : zakona i propisa nadzor od Centralne banke Kosova, sistem unutrašnje kontrole u komercijalnim bankama i osiguranje koje vrši Fond za osiguranje depozita. Funksionisanje ovog mekanizma povećava poverenje građana i privrednih subjekata prema bankama”, rekao je Ibrahim Rexhepi.\nOsim toga on je dodao da FODK ima iskustvo od pet godina i do sada je uspeo da obezbedi oko 500 miliona evra depozita, ili 18.7 odsto od ukupnog broja, odnosno 97.08 odsto na depozitnim računima. U Fondu su oko blizu 27 miliona evra, koje se mogu koristiti u slučaju opasnosti , ili ako banka izgubi licencu.\n“Fond treba da ispuni kriterijume Evropske direktive. Iako se čini da je daleko od ovog cilja, ali to ne treba posmatrati samo u granicama koje ga zahtevaju , ali i izgradnje sistema koji obećava sigurnost depozita ”, dodao je Rexhepi.\nU početku limit osiguranog depozita je 2,000 evra, od 2013 godine je porastao na 3,000 evra, od 2016 godine na 4,000 evra , dok u 2018 godine do 5,000 evra.\nFehmi Mehmeti, zamenik guvernera CBK na početku svog izlaganja istakao da su banke jedan od najatraktivnijih sektora za investicije. Ovde prema njegovim rečima , glavni uticaj bila je stabilnost i neprekidni razvoj sektora.\n“ S obzirom na to neprekidno ispunjavamo zakonske osnove. Zatim imamo priručnik ispitivanja rizika , gde tačno definiše odgovornost , kao i način nadzora bankarskog sistema”, rekao je g. Mehmeti.\nOn je naglasio da već radi na mreži izveštavanja i direktne informacije o svim dešavanjima na tržištu.\n“To nam omogućava za više informacija , ali i percepciju na vreme za situaciju sa visokim stepenom rizika koji mogu nastati . Iz tog razloga , imamo mehanizam osiguranja , odnosno fond , tako da štediša na vreme dobiju depozite”, zaključio je g. Mehmeti.\nVioleta Arifi-Krasniqi, generalni direktor FODK pozdravila preporuke iz studija koje potvrđuju zakonitost procene od strane međunarodnih stručnjaka IADI- izvestila o napretku njihovog ispunjavanja , koje su identifikovane kao strateški ciljevi za institucionalni razvoj FODK. “FODK završava projekat za razvoj sistema za naknadu štedišama “SKD”, sa kojim će biti postignuta operacionalna spremnost za naknadu štedišama u roku od sedam dana , koja adresira zahtev iz Evropske direktive od EBRD sa donacijom od 255 hiljadu evra. Pored potrebe za likvidnost FODK dobila podršku u principu od Ministarstva finansija kao garant za osiguranje sekundarne kreditne linije.\nBahrije Dibra iz KfW rekla o početku izgradnje osiguranja depozita na Kosovu , procesu koji se razvio sa mnogim izazovima , s obzirom da se dogodilo tokom globalne finansijske krize.\n“Mislim da se izgradio jedan dobar sistem , sa jednim čvrstim fondom , koji ne bih želela da se koristi za vraćanje depozita, u slučaju potrebe”, rekla je g. Dibra.\nShkëndije Himaj, predsednik Odbora FODK insistirala da ova istraživanja uključe više akordi u sistemu . Su komercijalne banke koje ovde imaju posebnu ulogu , stoga treba videti način organiziranja unutrašnje obezbeđenja sistema i kontrolu , kao i konkretan uticaj koje imaju u osiguranje depozita.\nAgim Hasani iz NLB Banka zatražio veće povećanje limita osiguranih depozita , jer, prema njegovim rečima glavni izvor za finansiranje sistema su mali ulagači, kojima treba obezbediti tu sigurnost.


Negativno mišljenje na završni račun budžeta Ulcinja – Bankar.me\nNegativno mišljenje na završni račun budžeta Ulcinja\nDržavna revizorska institucija (DRI) dala je negativno mišljenje na finansijsku reviziju Završnog računa budžeta Opštine Ulcinj za prošlu godinu, kao i na reviziju pravilnosti.\nKolegijum DRI, kojeg čine članovi Senata Zoran Jelić i Nikola N. Kovačević, dali su negativno mišljenje na bazi sprovedene revizije, utvrđenog činjeničnog stanja i izjašnjenja subjekta revizije na preliminarni izvještaj o reviziji Završnog računa budžeta Opštine Ulcinj za prošlu godinu.\nIz DRI je saopšteno da je finansijskom revizijom Završnog računa budžeta Opštine Ulcinj za prošlu godinu utvrđeno da finansijski izvještaji sadrže pogrešna prikazivanja.\n“Revizijom je utvrđeno da podaci iskazani u izvještaju o konsolidovanoj javnoj potrošnji, po pojedinim budžetskim pozicijama prihoda i rashoda, ne odgovaraju realnim podacima. To je dovelo do razlike u utvrđenom finansijskom rezultatu, to jeste suficitu od 263,47 hiljada EUR, odnosno gotovinski suficit prema finansijskim podacima za prošlu godinu iskazan je u iznosu od 564,56 hljada EUR, a treba da iznosi 301,09 hiljada EUR”, navodi se u saopštenju.\nU izvještaju se navodi da je revizijom pravilnosti odluke o Završnom računu Opštine Ulcinj za prošlu godinu utvrđeno da Opština nije u svim aspektima uskladila poslovne aktivnosti sa zakonskim i drugim propisima.\n“Revizijom su utvrđena pojedinačna odstupanja i neusklađenosti sa zakonima o budžetu i fiskalnoj odgovornosti, finansiranju lokalne samouprave, sistemu unutrašnjih finansijskih kontrola u javnom sektoru, zaštiti i spašavanju, komunalnoj policiji, poreskoj administraciji, planiranju prostora i izgradnji objekata, kao i zaradama u javnom sektoru”, rekli su iz DRI.\nRevizijom su utvrđena i neusklađenosti sa zakonima o državnim službenicima i namještenicima, radu, kao i državnoj imovini, Uredbom o naknadi troškova zaposlenih u javnom sektoru, Pravilnikom o jedinstvenoj klasifikaciji računa za budžet Crne Gore i budžete opština, Pravilnikom o načinu sačinjavanja i podnošenja finansijskih izvještaja budžeta, državnih fondova i jedinica lokalne samouprave, Uputstvom o radu trezora lokalne samouprave i Ugovorom o reprogramu poreskog duga Opštine Ulcinj.\nNadležni Kolegijum DRI utvrdio je da obim i karakter utvrđenih nepravilnosti i nedostataka kod subjekta revizije nalaže da se sa sadržajem izvještaja upozna Vlada, kao i ministarstva finansija i javne uprave, radi preduzimanja mjera na uspostavljanju održivog okvira i odgovornosti u upravljanju javnim finansijama.\nKolegijum DRI je takođe naložio da se sa sadržajem izvještaja DRI upoznaju i skupšinski Odbor za ekonomiju, budžet i finansije i Zajednica Opština Crne Gore.\nPrevious Premija osiguranja od početka godine porasla 10,7 odsto\nSljedeći Addiko banka zapošljava: Stručni Saradnik u Sektoru za poslovanje sa privredom i malim i srednjim preduzećima\nPlac na Pristanu prodat za 900.000 eura\nPotpisan ugovor o prodaji opštinskog zemljišta: Ulcinj izlazi iz blokade\nUlcinj izlazi iz višemjesečne blokade: Prodali zemlju vrijednu 3,5 miliona


"Slika je vrednija od hiljadu reči", stara je izreka koja sadrži veliku mudrost primenjivu na svaku situaciju koju možemo da zamislimo. Daleke 1970-te rusi su svoje sportiste pripremali za uspehe ne samo fizički već i mentalno, tako što su imali zadatak da vizueliziraju sportske pobede. Tako da se ne radi o novom konceptu, samo je postao popularan u poslednje vreme.\nPozitivne misli izazivaju pozitivne događaje i pomažu da se oslobodimo svakodnevnog stesa. Kada smo pod stresom teško možemo da mislimo na bilo šta drugo, dok to utiče na sve ostalo. Korišćenje kreativne vizuelizacije pomaže da živimo sa manje stresa i, sasvim sigurno, sa više uživanja. Studije pokazuju da oni koji pozitivno misle postižu više uspeha u životu.\nTekst je preuzet iz knjige "Alfabet postojanja" Maje Milosavljević, savremenog radnika svetlosti, iz Beograda. Maja je posvećena empatijskom čitanju, savremenoj metodi spoznaje suštinskih saznanja o ljudskim bićima i njihovim potencijalima.\nKnjiga je pisana uz pomoć viših duhova i objavljena je kao web izdanje na engleskom jeziku, a očekuje se i verzija srpskom.\nMože se poručiti preko Majinog portala


FT: Prespanski sporazum nije obrazac za rješenje svih sporova na Balkanu - CdM\nFT: Prespanski sporazum nije obrazac za rješenje svih sporova na Balkanu\nPrespanski sporazum kojim je riješen spor Grčke i Sjeverne Makedonije oko imena bivše jugoslovenske republike je za svaku pohvalu, piše “Fajnenšel tajms”, te dodaje da taj sporazum, ipak, ne može postati obrazac za rješavanje drugih sporova na Balkanu.\nKako navodi list, Prespanski sporazum je oživeo nade u napredak u rešavanju drugih regionalnih pitanja, kao što su odnosi Srbije i Kosova, etnička rivalstva i ustavna pat pozcija u Bosni i Hercegovini ili napeti grčko-albanski odnosi. Ipak, mora se imati u vidu da je svaki od tih problema priča za sebe.\nPrije svega, navodi FT, Grčka i Sjeverna Makedonija nisu ratovale, a nije ni bilo međuetničkih tenzija u mješovitim zajednicama, koje su bile među najvažnijim elementima ratova u BiH i na Kosovu.\nSpor oko imena, iako je otvorio ozbiljna pitanja o sukobljenim pravima na simbole i suštinu nacionalnog identiteta kroz nacionalne mitove i kulturu, suštinski je bio diplomatski problem koje je trebalo da bude i bio riješen diplomatskim sredstvima.\nPrespanskim sporazumom, koji FT naziva najvećim diplomatskim uspehom zapada na Balkanu od Dejtonskog sporazuma 1995, tadašnja Bivša Jugoslovenska Republika Makedonija prihvatila je da promijeni ime u Sjeverna Makedonija, čime je trebalo da se potvrdi da ta zemlja nema pretenzije na grčki region Makedoniju. S druge strane, Grčka im je priznala pravo da za svoj jezik i nacionalnost koriste termin “makedonski”.\nBivši šef grčke diplomatije Nikos Kocijas, jedan od arhitekata Prespanskog sporazuma rekao je da istorija “treba da bude škola a ne zatvor”. Na Balkanu, navodi FT, to je prilično ambiciozan stav.\nPostignuti kompromis je od premijera dvije zemlje, Aleksisa Ciprasa i Zorana Zaeva, zahtijevao veliku političku hrabrost, na obje strane je bilo velikih protivljenja, a dogovor je na kraju Kocijasa koštao funkcije.\nIpak, navodi FT, Prespanski sporazum je međunarodni ugovor o kom će se u krajnjem suditi po tome da li će obezbijediti dugoročnu stabilnost Sjevernoj Makedoniji.\nPrva je otvaranje članstva u EU za Sjevernu Makedoniju i Albaniju, budući da bi ulazak u EU obesmislio granične sporove, a takođe i eventualne pokušaje nacionalista u Tirani i na Kosovu da iskoriste nezadovoljstvo Albanaca u Sjevernoj Makedoniji.\nZatim, veoma je važno da protivnici sporazuma s obje strane granice ne pokušavaju da sporazum sruše.\nNa kraju, piše FT, sve vidljivije pitanje na Balkanu je da li će Albanci biti zadovoljni trenutnim stanjem u kom su razdvojeni u Albaniji, Sjevernoj Makedoniji i na Kosovu ili će pokušati da se ujedine u Veliku Albaniju, što bi moglo izazvati veliku opasnost od regionalnog konflikta.\nDa bi se to izbjeglo, navodi FT, evropski i balkanski političari moraju uvjeriti Albance da njihovi zahtjevi za blagostanjem, građanskim pravima i evropskim integracijama dobijaju dužnu pažnju, a od toga, koliko i od Prespanskog sporazuma, zavisiće prosperitet pa i sam opstanak Sjeverne Makedonije.\nTagsBalkan Grčka problemi Sjeverna Makedonija


Šabac: Osnivači Saveza za Srbiju predstavili građanima program od 30 tačaka | Српски покрет Двери\nBudući osnivači Saveza za Srbiju razgovarali su večeras u punoj sali Šabačkog pozorišta sa građanima, kojima su predstavili 30 tačaka programa Saveza i odgovarali na njihova pitanja.\nOsnivači Saveza za Srbiju istakli su da je neophodno sprovesti svih 30 tačaka da bi Srbija postala normalna i uređena država, a ne da bi se sprovodila bilo kakva ideologija.\nGradonačelnik Šapca Nebojša Zelenović rekao je da se u tom gradu građani na referendumima izjašnjavaju kako će biti potrošen novac koji su dali kroz porez, što je način da se „povrati vera ljudi da zajedno sa svojim sugrađanima mogu da postignu važne stvari“, i istakao da je to jedan od ciljeva Saveza.\nPredsednik Narodne stranke Vuk Jeremić je, govoreći o stavu Saveza o Kosovu i Metohiji, istakao da bi Srbija saglašavanjem sa članstvom Kosova u UN de-fakto priznala samoproglašeno Kosovo i tako se trajno odrekla ne samo teritorije, nego i mogućnosti da brine za ljude, zaštiti srpske svetinje, imovinu i prirodna bogatstva.\nNa pitanje kako su različite stranke, poput Levice Srbije i Dveri, uspele da se slože, predsednik Levice Srbije Borko Stefanović odgovorio da oko bitnih stvari za normalan svakodnevni život građana mora postojati saglasnost.\nPredsednik Srpskog pokreta Dveri Boško Obradović je dodao da se niko ne odriče razlika, ali da u vremenu u kojem „sve više siromašimo, postajemo jeftina radna snaga i deca nam odlaze u inostranstvo nije više bitno ko je levica, a ko desnica“, nego ko želi normalnu Srbiju. On je rekao da svi osnivači Saveza zadržavaju svoj program i autonomiju u delovanju, ali da je Srbiji „potrebna nova politička scena“ i da od trenutka formiranja Saveza ona to postaje.\nPredsednik Demokratske stranke Zoran Lutovac je, odgovarajući na pitanje o stavu Saveza o ulasku Srbije u EU, istakao da je cilj Saveza da Srbiju učini državom vladavine prava, slobode medija i nezavisnog sudstva, i da će tada biti znatno bliže EU u vrednosnom i institucionalnom smislu, za šta se i DS zalaže.\nPredsednik Inicijativnog odbora Zdrave Srbije Milan Stamatović govorio je o decentralizaciji i potrebi da opštine imaju veća ovlašćenja, dok je predsednik Pokreta za preokret Janko Veselinović objasnio stav Saveza o potrebi za stvaranje uslova za fer i poštene izbore i da se Savez „mora izboriti da bude predstavljen u programima RTS i RTV“.\nTagged Borko StefanovićBoško ObradovićDemokratska strankaDragan ĐilasJanko VeselinovićLevica SrbijeMilan StamatovićNarodna strankaNebojša ZelenovićPokret za preokretSaopštenjaSavez za SrbijuSlogaUdruženi sindikati SrbijeZajedno Za Srbiju Vuk JeremićZdrava SrbijaŽeljko VeselinovićZoran Lutovac


Ukoliko je potrošač nezadovoljan radom akumulatora, a isti se nalazi u garantnom roku, neophodno je uputiti pismenu reklamaciju prodavcu ( mesto gde je kupljen sporni akumulator) ili isti lično odneti u najbliži ovlašćeni servis (u ovom slučaju je procedura znatno brža). Spisak ovlašćenih servisa se nalazi na garantnom listu i na oficijalnoj veb stranici proizvođača. Potrošač može od servisera zahtevati da mu se izda test baterija za vreme dok se njegov akumulator nalazi u ovlašćenom servisu i koju je dužan da vrati nakon preuzimanja svog akumulatora . Serviser je dužan da u roku od tri dana sprovede kompletnu proceduru, a odstupanja od ovog roka moguća su usled vanrednih, tj. nepredviđenih okolnosti i povećanog obima posla, što je serviser opet dužan da potrošaču i naglasi.\nKada potrošač dobije pismeno obaveštenje od ovlašćenog servisa da je, nakon sprovedene kompletne dijagnostike, uočeno da postoji tehnički nedostatak ili fabrička greška za koju potrošač nije odgovoran, sporni akumulator se može zameniti na mestu na kome je isti i kupljen.\nUkoliko ovlašćeni servis nakon sprovedene kompletne dijagnostike odbije reklamaciju, a potrošač ima primedbe na nalaz, odnosno izveštaj ovlašćenog servisa , može od istog zahtevati da se akumulator pošalje na fabričku ekspertizu. Rezultati dobijeni na osnovu fabričke ekspertize smatraju se konačnim i ne podležu daljim reklamacijama.


Tiodorović: Moguće popuštanje mera zaštite - Glas Podrinja\nKrizni štab za borbu protiv korona virusa razmatraće danas ublažavanje nekih mera i mogućnosti da dozvole održavanje nekih manifestacija koje su već nekoliko puta odlagane.\nKako je pred početak sednice izjavio član štaba doktor Branislav Tiodorović, epidemiološka situacija je stabilna, Srbija je medju najboljima u Evropi sa sedam obolelih na 100 hilada stanovnika, ali da je virus još tu i da oprez mora ostati pojačan.\n"Ova dobra situacija je zasluga odgovornog ponašanja stanovnika, tako da će svaka odluka štaba o ublažavanju mera, bilo da je reč o nekim manifestacijama, bilo da je o produženju radnog vremena ugostiteljakih objekata, glavni uslov za to biće ispunjenje tri osnovna uslova- maske, distanca od dva metra i dezinfekcija ne samo ruku već i predmeta i prostora", rekao je Tiodorović za RTS.\nOn očekuje da će biti dozvoljeno održavanje nekih kulturnih i sportskih manifestacija, jer je to bitno za gradjane, ali je objasnio da od organizatora svake manifestacije zavisi da li ćemo moći sve da se sprovede, a da se ne naruši trenutno dobra situaciju.\nTiodorović je ocenio da će biti teško sprovesti mere na Beogradskom maratonu i da nekoliko hiljada ljudi teško može da održi distancu i vodi računa o sebi i drugima.\nDoktor ne očekuje velike probleme kada počen sezona ripa, jer podaci iz zemalja kod kojih kako je rekao "grip stiže pre nas" ove godine nije bilo velikog širenja zaraze.


Reks Tilerson u razgovoru sa Sergejom Lavrovim\nRusija želi da zna "prave namere" Sjedinjenih Država, izjavio je danas u Moskvi šef ruske diplomatije Sergej Lavrov na početku sastanka sa američkim kolegom Reksom Tilersonom koji je došao u prvu posetu u svojstvu državnog sekretara.\nTilerson je izrazio želju da se u "otvorenom i iskrenom" razgovoru utvrde oblasti od zajedničkog interesa za dve zemlje, ali i razlike kao i mogućnosti za njihovo prevazilaženje.\nOdnosi Moskve i Vašingtona su zaoštreni nakon što su SAD izvele raketni udar na sirijski aerodrom zbog hemijskog napada u kome je poginulo najmanje 80 civila, za šta su optužene snage sirijskog predsednika Bašara al Asada. Rusija je to okvalifikovala kao “agresiju”.\n"Za nas je važno da razumemo vaš stav, stav SAD i prave namere vaše administracije. U više navrata smo potvrdili spremnost za konstruktivni dijalog na principima jednakosti i saradnje koja uzima u obzir legitimne interese obe strane. To je naša konzistentna politika koja se vodi isključivo u okvirima međunarodnog prava, a ne na na osnovu trenutnik političkih trendova ili lažnih izbora: ili ste sa nama ili protiv nas", rekao je Lavrov.\nSergej Lavrov je kazao da treba sprečiti buduće napade SAD u Siriji i naglasio da je raketni udar na sirijsku avio-bazu u Homsu prošle sedmice bio protivzakonit.\nOn je istakao da očekuje iskren razgovor sa Tilersonom o formiranju antiterorističke koalicije.\nUoči susreta, zamenik ministra inostranih poslova Rusije Sergej Rjbakov je kazao da je politika administracije američkog predsednika Donalda Trampa u Siriji "misterija za nas".\nTilerson je poručio da će linije komunikacije SAD sa Rusijom uvek ostati otvorene.\n"Sastali smo se u važnom trenutku po američko-ruske odnose kako bismo dalje precizirali oblasti od zajedničkog interesa, čak iako nam se razlikuje taktički pristup, da utvrdimo oblasti u kojima postoje oštre razlike u stavovima kako bismo shvatili zašto one postoje i kakvi su izgledi za smanjenje tih razlika", reči su Tilersona.\nTilerson doputovao je sinoć u Moskvu sa ciljem da ubedi Rusiju da uskrati podršku predsedniku Sirije Bašaru el Asadu.\n"Jasno je da se vladavina Asadove porodice bliži kraju. Nadam se da će ruska vlada zaključiti da je u savezu sa nepouzdanim partnerom", kazao je juče američki državni sekretar na sastanku G7 u Italiji.\nPredsednik Donald Tramp je izjavio da ruski predsednik Vladimir Putin podržava "zlu osobu" u Siriji.\nOn je u intervjuu Televiji Foks kazao da je Asad "životinja", te da je Putinova podrška vlastima u Damasku "loša po Rusiju".\nIako je ranije saopšteno da se Putin neće sresti sa Tilersonom, do njihovog sastanka će možda ipak doći, saopštio je portparol Kremlja Dmitrij Peskov.\n"Postoji izvesna mogućnost ako Tilerson i Lavrov procene da je nužno da ga obaveste o toku njihovih razgovora", kazao je Peskov.\nVladimir Putin i Rex Tilerson, arhivska fotografija\nTilerson dobro poznaje Rusiju koju je često posjećivao poslednjih 20 godina kao čelnik kompanije EksonMobil i već se u tom svojstvu sastajao s Putinom.\nPutin je danas izjavio za TV Mir 24 da su se odnosi Moskve i Vašingtona pogoršali od kako je Donald Tramp stupio na dužnost predsednika SAD.\n"Može se reći da se stepen poverenja u našim odnosima u radu, kao što je vojna oblast, nije poboljšao, naprotiv, pogoršao se", rekao je Putin.\nOn je kazao takođe da je Sirija ispunila sporazum o odlaganju hemijskog oružja "koliko mi znamo". Ruski predsednik je ponovio da je napad hemijskim oružjem prošle sedmice ili "provokacija pobunjenika" ili je sirijska avijacija "pogodila skladište pobunjenika sa hemijskim oružjem".\nPutin je juče kazao na konferencji za novinare da ruske vlasti raspolažu informacijama iz različitih izvora da se "ovakve provokacije spremaju i u drugim delovima Sirije, uključujući južnu periferiju Damaska".\nMeđutim, nije predočio konkretne dokaze za ove tvrdnje.\nVašington odbacuje ove optužbe Moskve i Damaska.\n"Lično sam pogledao obaveštajne podatke i nema sumnje da su sirijske vlasti odgovorne za donošenje odluke kao i izvođenje samog napada. Veoma je jasno da je Asadov režim planirao i izveo napad. U ovom trenutku ne mogu više ništa da kažem", kazao je američki ministar odbrane Džim Matis.\nOn je upozorio sirijske vlasti da ako opet upotrebe hemijsko oružje "platiće veoma visoku cenu".\nTilersonova poseta treba da postavi "temelje" za bolje odnose dve svetske sile, kao što je to američki predsednik Donald Tramp obećao tokom predizborne kampanje.\nMeđutim, poslednji događaji u Siriji su doveli to u pitanje. Tramp se suočava sa rastućim domaćim pritiscima zbog navodnog mešanja Rusije u prošlogodišnje američke predsedničke izbore.\nPrema podacima američkih obaveštajnih službi Kremlj stoji iza hakerskih upada čiji je cilj bio da se pomogne pobedi Trampa nad rivalkom iz Demokratske stranke. Novi američki predsednik i Moskva negiraju ove navode. U Kongresu SAD je u toku istraga ovih navoda.


Bombarder greškom gadjao sahranu u Jemenu\nVojna koalicija predvodjena Saudijskom Arabijom, koja se bori protiv jemenskih pobunjeničkih snaga, saopštila je danas da je njen bombarder “greškom gadjao” sahranu u Sani kada je ubijeno više od 140 ljudi, a preko 600 ranjeno.\nBombarder je prošle nedelje gadjao sahranu zato što je posedovao “pogrešne informacije”, navodi se u saopštenju Zajedničke komisiju za procenu (JIAT).\nZbog nepoštovanja koalicionih dogovora i procedura, kao i davanja netačnih informacija, avion je preusmeren na pogrešnu lokaciju što je dovelo do smrti civila, saopštio je tim istraživača.\nSaudijska vojska je najavila da će zbog propusta pokrenuti disciplinski postupak protiv odgovornih.\nKoalicija okupljena oko Saudijske Arabije danas je prvi put priznala da stoji iza bombardovanja u Sani, posle početnog negiranja, navodi agencija AP.\nNajmanje 140 ljudi poginulo, a 525 je ranjeno u subotu u vazdušnom napadu medjunarodne koalicije koju predvodi Saudijska Arabija na pogrebnu salu u glavnom gradu Jemena Sani, što ga čini jednim od napada sa najviše žrtava tokom gradjanskog rata u toj zemlji.\nNa meti avionskog napada je bila sala u kojoj su se mnogi okupili da bi izrazili saučešće zbog smrti oca “ministra unutrašnjih poslova” Džalala al-Ruihena.\nMedju poginulima i ranjenima bili su vojni i bezbednosni zvaničnici pobunjenika, šiitskih Hutija koji se bore protiv medjunarodno priznate vlade predsednika Abeda Raboa Mansura Hadija i njegovih saveznika, pristalica bivšeg predsednika Alija Abduleha Saleha.\nUN procenjuju da je u sukobima u Jemenu poginulo najmanje 9.000 ljudi, dok je skoro tri miliona raseljeno.\n15.10.2016 u 20:38 / Odgovori\ni mrtve na miru ne ostavljaju..


RTS :: Predstavljen izveštaj Srbije o Agendi 2030 za održivi razvoj\nDruštvo Predstavljen izveštaj Srbije o Agendi 2030 za održivi razvoj\nčetvrtak, 18. jul 2019, 09:10 -> 09:41\nMinistarka bez portfelja zadužena za demografiju i populacionu politiku Slavica Đukić Dejanović predstavila je u Njujorku Prvi dobrovoljni nacionalni izveštaj Srbije o sprovođenju Agende 2030 za održivi razvoj. Tom prilikom istakla je da je Srbija ovaj proces shvatila više nego pisanje jednog dokumenta.\nMinistarka Slavica Đukić Dejanović, kao predsednica Međuresorne radne grupe za sprovođenje Agende UN o održivom razvoju do 2030. godine, predvodi delegaciju Srbije na četvorodnevnom ministarskom sastanku Političkog foruma na visokom nivou o održivom razvoju koji se održava od 15. do 18. jula u sedištu Ujedinjenih nacija u Njujorku.\nIstakla je da centralni deo prvog Dobrovoljnog nacionalnog izveštaja Srbije čine stavovi mladih i ocena Stalne konferencije gradova i opština, kao svojevrsni jedinstven glas jedinica lokalne samouprave, saopšteno je iz ministarstva.\nTema ovogodišnjeg sastanka je "osnaživanje ljudi i osiguranje inkluzivnosti i jednakosti", a 47 država članica Ujedinjenih nacija predstaviće svoje Dobrovoljne izveštaje o sprovođenju Agende 2030 za održivi razvoj, a među njima po prvi put i Srbija.\nPredsednik Fokus grupe Narodne skupštine Republike Srbije za razvoj kontrolnih mehanizama za proces implementacije i nadzora nad sprovođenjem Ciljeva održivog razvoja Milorad Mijatović osvrnuo se na aktivnosti koje je Narodna skupština sprovela u praćenju sprovođenja ciljeva u poslednje dve godine i najavio buduće aktivnosti.\n"U narednom periodu, predstoje nam dve vrste aktivnosti. Sa jedne strane, to je animiranje javnosti putem sredstava javnog informisanja na nacionalnom i lokalnom nivou, kako bismo ukazali na značaj valjane implementacije Ciljeva održivog razoja (COR). Drugo, planiramo da otpočnemo kampanju po gradovima u Srbiji u kojoj će poslanici razgovarati, pre svega, sa mladima — od obdaništa, osnovnih, srednjih škola i fakulteta o značaju implementacije COR za njihovu budućnost, ali i sa lokalnim organima vlasti, udruženjima građana i medijima. Želja nam je da čujemo i njihove potrebe i ideje, kako da napravimo od Srbije bolje mesto za život," rekao je Mijatović.\nOmladinski delegat Republike Srbije u Ujedinjenim nacijama Tijana Čupić najavila je film o stavovima mladih o COR, vrednovanju napretka u njihovom dostizanju i očekivanjima koje buduće aktivnosti žele da vide u njihovoj primeni koji je napravljen i prikazan u UN u saradnji sa Kancelarijom UNICEF-a u Srbiji.\nĐukić Dejanović o rodnoj ravnopravnosti u budžetiranju\nMinistarka Đukić Dejanović je učestvovala kao jedan od glavnih panelist, na pratećem događaju na marginama Političkog foruma na visokom nivou, u organizaciji Agencije UN za rodnu ravnopravnost i osnaživanje žena, na temu rodno odgovornog budžetiranja.\n"Ako bi trebalo da izdvojim nešto po čemu je Srbija u regionu specifična i predstavlja primer dobre prakse to je rodno odgovorno budžetiranje koje smo uveli u javne finansije 2015. godine," navela je ministarka, posebno se osvrćući na indeks rodne ravnopravnosti koji je Srbija uvela 2016. godine kao jedina zemlja van Evropske unije.\n"Cilj nam je da se rodna ravnopravnost u našoj zemlji i dalje unapređuje, posebno kada je u pitanju segment rada, odnosno nejednakih zarada za isti rad i vremena, jer briga o porodici, deci i bolesnom članu porodice najčešće uglavnom pada na žene", zaključila je ministarka.


Radnici još ne znaju ko je od njih višak - GradPrijedor.com - Portal grada Prijedora\nHome»Društvo»Radnici još ne znaju ko je od njih višak\n15. jula 2019. 3 Mins Read\nIako se bliži 1. septembar, kada bi trebalo da počne primjena novog plana rada, koji obuhvata otpuštanje 300 radnika kompanije „ArcelorMittal“ Prijedor, niko u toj firmi još ne zna da li je na spisku onih koji bi mogli izgubiti posao.\nTo je za „Nezavisne“ potvrdio sindikalni vođa preduzeća Saša Kukolj, koji ističe da su zaposleni na svojim radnim mjestima te da prate situaciju.\n„Pratimo da li će doći do kakvih dogovora i u kom smjeru sve ovo ide. Radnici su, naravno, zabrinuti, ne znaju kojom sistematizacijom će se odlučivati o ostanku broja ljudi u preduzeću niti kako će se dalje odvijati proces rada“, napominje predsjednik Sindikata „ArcelorMittala“ Prijedor.\n„Tražimo i od ‘ArcelorMittala’ i od Vlade da probaju naći način kako da to prevaziđu. Nadam se da će se rješenje iznaći i da do otpuštanja radnika neće doći“, rekao je Belenzada za „Nezavisne“.\n„Pazite, nije u pitanju samo 300 radnika. Neki od njih imaju i kredite. Osim toga, postoji još jedna opasnost, a to je da, ako se radi o mlađim ljudima, oni odu vani“, upozorio je Belenzada.\nTako su predstavnici Vlade Srpske izrazili očekivanje da će kompanija „ArcelorMittal“ Prijedor povući najavljenu odluku o otpuštanju radnika, koja je, kako je ocijenjeno, veoma štetna, kako za grad Prijedor tako i za RS u cjelini.\nIz kompanije „ArcelorMittal“ do zaključenja ovog broja „Nezavisnih“ nismo uspjeli dobiti komentar, ali su nam ranije rekli da i oni žele naći najbolja rješenja i donijeti najracionalnije odluke.\n„Nažalost, suviše dugo egzistira neizvjesna i nesigurna situacija i kompanija je opredijeljena da se konačno dođe do jasnih pozicija i čvršće osnove za određivanje strategije i daljih koraka. Mi želimo zajedno da pronađemo najbolja rješenja za dugoročni rad i mislimo da je to moguće uz obostrano angažovanje i iskrenu želju za prevazilaženje trenutnih problema, a na dobrobit radnika i njihove budućnosti“, rekli su ranije iz kompanije „ArcelorMittal“.\nPodsjetimo, kako je početkom maja najavljeno, zbog smanjenja proizvodnje željezne rude, 300 radnika preduzeća „ArcelorMittal“ Prijedor ostaće bez posla.\nSaopštila je to kompanija „ArcelorMittal Europe“, te zabrinula oko 800 zaposlenih u prijedorskom rudniku.\nKompanija je tada navela da je zbog neizvjesnosti u vezi sa dugoročnom budućnosti proizvodnje željezne rude u Prijedoru „ArcelorMittal“ Prijedor morao donijeti tešku odluku o smanjenju proizvodnje željezne rude sa 1,5 miliona na milion tona, a kako bi zaštitio što veći broj zaposlenih u dužem periodu.


KS-Javni poziv za subvencioniranje zamjene peći/kotlova otvoren do 15. februara – TVSA.BA\nNedjelja, 26 Juna, 2022 6:43\nNaslovna/Vijesti/Sarajevo/KS-Javni poziv za subvencioniranje zamjene peći/kotlova otvoren do 15. februara\nČetvrtak, 7 Januara 2021, 15:31\nRazvojni program Ujedinjenih nacija (UNDP) u Bosni i Hercegovini i Ministarstvo prostornog uređenja, građenja i zaštite okoliša Kantona Sarajevo objavili su Javni poziv vlasnicima individualnih stambenih objekata s područja Kantona Sarajevo za subvencioniranje zamjene peći/kotlova na ugalj i ostala čvrsta goriva certificiranim pećima/kotlovima i toplotnim pumpama. Poziv je otvoren do 15. februara do 17 sati.\nPilot projekt uključuje i objavu Javnog poziva za proizvođače i ovlaštene distributere certificiranih peći/kotlova i toplotnih pumpi, kao i za firme ovlaštene za poslove projektovanja instalacija grijanja.\nNa osnovu poziva formirat će se lista tipova i proizvođača certificiranih kotlova/peći na pelet i toplotnih pumpi koji zadovoljavaju tehničke kriterije. Formirat će se i lista prekvalifikovanih projektantskih firmi koje su ovlaštene za izradu projekata grijanja i hlađenja na predmetne izvore energije.\nRangiranje pristiglih aplikacija (vlasnika individualnih stambenih objekata) bit će obavljen prema uslovima i sistemu bodovanja navedenim u javnom pozivu. Radna grupa će napraviti dvije rang liste: aplikanata za nabavku i ugradnju peći/kotla na pelet te listu aplikanata za nabavku i ugradnju toplotnih pumpi.\nKonačne rang liste će biti javno objavljenje na web stranici Ministarstva i web stranici UNDP-a.\nMoguća je i zamjena peći koje se koriste i za pripremu hrane, ne samo za grijanje, ali se subvencionira nabavka i ugradnja peći na pelet namjenjene isključivo za grijanje. U tom slučaju dodatni trošak za vlasnika je nabavka novog uređaja za pripremu hrane bez subvencije.\nPrelazak na korištenje peći/kotlova na pelet će se subvencionirati iznosom do 70 posto od iznosa ukupnih troškova ili maksimalnim iznosom do 5.000 KM po korisniku, dok će se prelazak na grijanje pomoću toplotnih pumpi subvencionirati iznosom do 40 posto od iznosa ukupnih troškova ili maksimalnim iznosom do 7.000 KM po korisniku.\nS obzirom da se radi o pilot projektu koji će dati dodatne informacije o potrebama stanovnika Kantona Sarajevo, u pilot fazi će se implementirati broj projekata koji bude u okviru trenutno raspoloživih sredstava za subvencioniranje, saopćeno je iz Službe za protokol i press Kantona Sarajevo.\nKS - Kontrole poštivanja higijensko-epidemioloških mjera na skijalištima


Back PRIVREDA INSTITUCIJE Marija Vujaković: BSC centar uključen u nacionalnu infrastrukturu kvaliteta\npetak, 20 novembar 2020 11:09\nInformativni centar za poslovnu standardizaciju i sertifikaciju (BSC centar) svojim programima svake godine difiniše promociju nacionalne standardizacije ali, trebalo je da prođe 10 godina da bismo došli do potpisivanja Sporazuma o saradnji sa Institom za standardizaciju Srbije (ISS). Za mene kao direktora BSC centra ovo je jako značajan događaj gde smo konačno došli do ovakvog sporazuma i da na neki način budemo uključeni u nacionalnu infrastrukturu kvaliteta - izjavila je Marija Vujaković, direktorica BSC centra u Novom Sadu povodom potpisivanja Sporazuma o saradnji između ISS i BSC upriličenog 19. novembra 2020, u prostorijama BSC-a. Sporazum su potpisale Tatjana Bojanić, direktorica ISS i Marija Vujaković, direktorica BSC centra.\nBSC centar iz Novog Sada orijentisan je na pružanje savetodavnih usluga i obuka u oblasti relevantnih standarda, kao i na izgradnju kapaciteta za ocenjivanje usaglašenosti i sertifikaciju osoba. Osnovan je 2009. godine osnivačkim aktom Vlade AP Vojvodine, a zvanično otpočeo sa radom početkom 2011. Nastao je kao rezultat realizacije jednog od prioritetnih programa Plana privrednog razvoja AP Vojvodine sa ciljem da zadovoljni potrebe korisnika u oblasti standardizacije i sertifikacije, kao osnovnog preduslova konkurentnosti privrede. BSC centar je redovan član Instituta za standardizaciju Srbije. Godine 2017. ostvarena je i dodatna saradnja organizovanjem zajedničkih obuka (aktuelnim izmenama u standardu za menadžment bezbednošću i zdravljem na radu i sistem menadžmenta energijom).\nGospođa Vujaković je istakla da je delatnost BSC centra usmerena na približavanje standardizacije, pre svega malim i srednjim preduzećima i da nema oblasti života, rada, gde ne postoji nekakav standard. Svaki proizvod, svaka usluga ili ljudsko delovanje pokriveno je nekakvim standardom.\nNaglasila je i da malo ko obraća pažnju na standarde kada sve funkcioniše kako treba. Ali, kada nešto ne ispadne kako treba, kada nastane nekakva šteta, ljudi nastradaju, onda se poteže pitanje poštovanja normi, standarda i ko ih kontoliše.\nJoš uvek nismo dostigli neophodan nivo osvešćenosti o potrebi standardizacije. Naši privrednici to još uvek ne shvataju kao investiciju u budućnost, nego kao trošak. Ali, tu smo svi mi zajedno sa koleginicama i kolegama iz ISS-a da im pomognemo, približimo tu temu, protumačimo šta piše u tim standardima, kako bi svoje poslovanje učinili konkurentnijim i došli do najefikasnijih rešenja. Standardi se menjaju svakih pet godina, zato što to okolnosti nameću. Sve standarde morate da usaglašavate sa promenama, inovacijama, novim tehnologijama. Standardi prate naučni tehničko-tehnološki razvoj, te primenom najnovijeg standarda primenjuju se najnovija tehničko-tehnološka dostignuća - rekla je direktorica, dodavši da su standardi jezik razumevanja i sporazumevanja između privrednika. Međunarodni ISO standard je isti u Srbiji, SAD i Evropi.\nBSC centar pravo je mesto gde privrednici, svi zainteresovani mogu da dobiju tačnu informaciju, ali i edukaciju u oblasti standardizacije. U proteklih 10 godina BSC je formirao i akreditovao sertifikaciono telo za sertifikaciju osoba.\nDanašnji događaj, je po oceni direktorice Vujaković, kruna desetogodišnjeg rada Centra i označava kraj jednog, odnosno, početak drugog ciklusa u radu i razvoju BSC centra.


14-06-2021 16:01 Izdvojeno Svet Planeta\nOpozicioni lider Aleksej Navaljni, koji izdržava zatvorsku kaznu, biće tretiran na isti način kao i ostali zatvorenici, rekao je ruski predsednik Vladimir Putin u intervjuu za NBC.\nAleksej Navaljni (Foto: RIA Novosti)\n„Neće se prema njemu odnositi lošije prema bilo kome drugom“, rekao je Putin odgovarajući novinaru na komentar da Navaljni „nije samo još jedan zatvorenik“.\nPutin je takođe negirao verziju da je navodno mogao da naredi pokušaj atentata na Navaljnog. „Nemamo naviku nikoga da ubijamo“, rekao je ruski lider, odgovarajući na novinarsko pitanje da li ima neke veze sa mogućim pokušajem atentata na lidera opozicije.\nRanije je portparol Stejt departmenta Ned Prajs rekao na brifingu da američki predsednik DŽo Bajden obraća pažnju na temu zaštite ljudskih prava i da će o njoj razgovarati tokom samita sa ruskim predsednikom. Objasnio je da će se razgovarati o američkim građanima, kao i o opozicionom lideru Alekseju Navaljnom.\nMeđutim, pres-sekretar predsednika Ruske Federacije Dmitrij Peskov u intervjuu za CNN, pak, rekao je da Putin nije planirao da razgovara o pitanju Navaljnog tokom samita sa Bajdenom.\nOd sredine marta Navaljni se nalazi u Zatvoru br. 2 Federalne kazneno-popravne službe Rusije u Vladimirskoj oblasti u blizini grada Pokrov, gde izdržava kaznu u takozvanom slučaju Iv Roše.\nRanije u maju, sud u Ruskoj Federaciji prepoznao je odbijanje pokretanja slučaja o mogućem trovanju Navaljnog kao legalno.\nSve o novom premijeru Izraela pročitajte OVDE.


New York aranžmani 2020 - 7 dana - organizovana razgledanja grada\nNew York aranžmani 2020\nNew York putovanje leto\n01-07. avgust.2020.7 dana / 5 noćenja\nIzgrađen na reci Hadson 1664. godine, Njujork ubrzo postaje i značajna trgovačka luka, a osim sto je gusto naseljen blizu 800 jezika je u upotrebi. Čine ga i tri ostrva: Menhetn, kao sedište velikih korporacija, Ujedinjenih nacija i mnogih univerziteta, Stejten Ajland i Long Ajland, a pored ovih znamenitosti glavne turističke atrakcije predstavljaju Empajer stejt bilding, Kip slobode (poklon Francuskog naroda povodom proslave sto godina američke nezavisnosti), Ostrvo Elis, Brodvejska pozorišta, Metropoliten muzej i mnoge druge. Za ljubitelje prirode tu su zelene površine kao što su Sentral park i Vašington Skver park, a za one željne akcije i šopinga- Rokfeler centar, Tajms skver i luksuzni šoping centri duž Pete i Medison avenije. Objaviti reklamu na Tajms skveru je stvar prestiža pošto se zakup jednog panoa kreće između 1 i 4 miliona dolara! Najlepši period godine za oblizak ove atrakcije je svakako Nova godina kada na hiljade lampica obasjava ovaj velelepni trg i njegovu okolinu. Od pet gradskih opstina najpoznatija je, možda, Bruklin, a njegova veza sa Menhetnom je Bruklinski most koji spada u najduže i najveće mostove sveta. Ukoliko nađete vremena, valjalo bi da posetite i Koni Ajlend, zoološki vrt u Bronksu i Njujoršku botaničku baštu. Pored Nove godine, periodi godine kada je ovaj američki grad organizuje niz manifestacija su i Dan zahvalnosti, Dan Svetog Patrika i Noć veštica. Ukoliko smo vas bar malo zaintrigirali da posetite ovaj prelepi grad, nemate šta da čekate! Pakujte kofere i na put sa vašom agencijom Boreas travel!


Ruski avioni bombardovali skladišta terorista - Sputnjik Srbija\n04:30 28 Januar 2021\n07:43 06.12.2017 (osveženo 08:50 06.12.2017) Preuzmite kraći link\nŠest ruskih aviona Tu-22M3 izvelo je juče vazdušni napad na skladišta oružja i municije, jaka uporišta i mesta okupljanja terorista DAEŠ-a u provinciji Dejr el Zoru, saopštilo je Ministarstvo odbrane Rusije.\nSirijska vojska oslobodila osam sela u provinciji Dejr el Zoru\n„Šest ruskih bombardera Tu-22M3, nakon poletanja sa aerodroma na teritoriji Rusije, izvelo grupni napad na skladišta oružja i municije, snažna uporišta i koncentrisane snage terorista DAEŠ-a na području sela El Sajal u provinciji Dejr el Zoru“, ističe se u saopštenju.\nTaj vazdušni napad omogućio je da se slomi žestok otpor terorista kod El Sajala, čime je obezbeđen napredak sirijskih vladinih trupa, dodaje Ministarstvo.\nMinistarstvo odbrane takođe je istaklo da je avijacija međunarodne koalicije na čelu sa SAD u Siriji za mesec dana izvela manje napada na teroriste nego Vazdušno-kosmičke snage Rusije za jedan dan.\n„Ukupan broj napada ’koalicije‘ u Siriji mesečno ne prelazi dnevnu stopu napada Vazdušno-kosmičkih snaga Rusije na DAEŠ“, istaklo je Ministarstvo.\nMinistarstvo navodi da tokom proteklog meseca dnevne borbene aktivnosti međunarodne koalicije na čelu sa SAD na istoku Sirije nisu prelazile više od pet napada na pojedinačne ciljeve i to daleko od uporišta terorista. Tokom istog perioda Vazdušno-kosmičke snage Rusije su samo kao podrška ofanzivi odreda ustanika lokalnih plemena na istočnoj obali Eufrata izvele 672 borbena leta i pogodile više od 1.450 ciljeva.\n„Na taj način, jučerašnja izjava portparola Pentagona Erika Pehona da je ’većina oslobođene teritorije u Iraku i Siriji oslobođena zahvaljujući naporima globalne koalicije i njenih partnera‘ ne predstavlja ništa drugo do puste želje“, zaključuje Ministarstvo odbrane.\nSirijska vojska pronašla američko oružje u skladištima DAEŠ-a\nRuski bombarderi Tu-22M3 uništili objekte DAEŠ-a (video)\nvazdušni napad, Ministarstvo odbrane, Dejr el Zor, Sirija


Naslovna » Izlasci » Pozorište » UK Palilula: Flamenco de ida y vuelta, 10. maja\nAh Neša 30. april 2014. Pozorište Komentari su isključeni na UK Palilula: Flamenco de ida y vuelta, 10. maja\nPredstava je autobiografska priča kojom će autor skrenuti pažnju publike na sociološke probleme i učaurenost društvenog sistema. Ovaj mjuzikl predstavlja flamenco forme „de ida y vuelta“ odnosno flamenco od rodne Španije do daleke latinske Amerike i nazad.\nTokom svog boravka na tlu Latinske Amerike, flamenco je upijao uticaje nove sredine. Obogaćen muzikom i kulturom, izrastao je u „novi oblik flamenca“ i kao takav se vratio u svoju domovinu.\nDelo ukazuje na efekat koji je proizvela migracija Španaca u Latinskoj Americi uticavši ne samo na kulturu i običaje već i na pogled na svet, čak i na sam život, naročito mladih ljudi.\nPredstava je vanvremenska priča jer ne pokazuje samo realnost iz prošlosti već i realnost u kojoj živimo. Priča je pozivnica za sanjarenje, povratak u vreme nevinosti i na taj način povezivanje sa energijom potrebnom za ostvarenje najiskrenijih i najdubljih ciljeva.\nPored predstave, u UK Palilula će 10. maja biti održana i radionica koju će voditi Pedro Fernandez a na kojoj će svi posetioci koji dođu sa kupljenom kartom moći besplatno da nauče jedan korak iz predstave.\nU okviru majske turneje na prostorima Balkana, ova trupa će nastupiti još i u Podgorici, Cetinju, Mostaru i Novom Sadu. Zanimljivo je da je članica grupe iz Madrida i plesačica srpskog porekla, Saška Šašić La Sali. (danubeogradu.rs)\nTagovidub flamenko izlasci pozorište scena "stamenković" uk palilula vesti\nPrethodni 30. Beogradski džez festival: Počela prodaja kompleta ulaznica\nSledeći Delta City: FoodArt festival od 14. do 16. maja


Donošenje Zakona o informacionoj bezbednosti do 2020. godine\nNACRT ZAKONA O INFORMACIONOJ BEZBEDNOSTI: Donošenje ovog propisa predviđeno je Strategijom razvoja informacionog društva u Republici Srbiji do 2020. godine. Propis uređuje informacionu bezbednost u više slojeva, jer sadrži odredbe koje se odnose na sve IKT sisteme, IKT od posebnog značaja, IKT sisteme u republičkim organima, kao i deo o kriptozaštiti i zaštiti od kompromitujućeg elektromagnetskog zračenja. Planirano je uspostavljanje nacionalnog tima za monitoring i brzu reakciju na kibernetičke pretnje - CERT\nSrbija će značajno unaprediti nivo informacione bezbednosti, zahvaljujući donošenju zakona koji reguliše tu oblast i uspostavljanju nacionalnog tima za brzu reakciju na sajber pretnje (CERT) u 2016. godini, rečeno je na konferenciji "Smart eGovernment 2015".\nPomoćnik ministra trgovine, turizma i telekomunikacija, Sava Savić, istakao je da se putem očuvanja bezbednosti informaciono-komunikacionih sistema štite osnovna ljudska prava, lični podaci i privatnost građana.\n"Informaciona bezbednost je osnova bezbednog biznisa, osnov za razvoj elektronskog poslovanja, internet trgovine, elektronskog bankarstva i generalno digitalne ekonomije", naveo je Savić.\nSavić je podsetio da je to Ministarstvo u saradnji sa drugim državnim organima izradilo Nacrt zakona o informacionoj bezbednosti, kao i da je u Radnoj grupi za izradu tog dokumenta učestvovalo više od 30 stručnjaka.\nNacrt zakona uređuje mere zaštite od bezbednosnih rizika u IKT sistemima, a njegovo donošenje predstavlja jedan od koraka ka harmonizaciji pravnog okvira Srbije sa evropskom u oblasti informacionog društva, istakao je Savić.\nPomoćnik direktora Uprave za zajedničke poslove republičkih organa, Vjekoslav Bobar, rekao je da informaciona bezbednost ne podrazumeva samo zaštitu osnovnih sredstava IKT i infrastrukture, već pre svega bezbednost elektronskih komunikacija i informacija, infrastrukture, softvera, fizičkog okruženja, ljudi i usluge.\nPretnje informacionim sistemima su greške i kvarovi koje čine 65 odsto napada na sistem i bezbednosti, prevare i krađe, sabotaže zaposlenih, kao i hakerski napadi, objasnio je Bobar.\nBobar je naveo da je planirano da u Srbiji 2016. godine konačno bude uspostavljen nacionalni tim za monitoring i brzu reakciju na kibernetičke pretnje - takozvani CERT (Computer Emergency Response Team).\nDonošenje ovog zakona predviđeno je Strategijom razvoja informacionog društva u Republici Srbiji do 2020, kako bi se definisale uloge u borbi protiv visokotehnološkog kriminala i podstakla naučna istraživanja, neophodna da bi institucije mogle da odgovore na nove alate i oblike napada.\nRadna grupa za izradu ovog Nacrta rukovodila se i smernicama iz Strategije bezbednosti IKT sistema, koju je Evropska unija donela 2013. godine.\nNacrt zakona uređuje informacionu bezbednost u više slojeva, jer sadrži odredbe koje se odnose na sve IKT sisteme, IKT od posebnog značaja, IKT sisteme u republičkim organima, kao i deo o kriptozaštiti i zaštiti od kompromitujućeg elektromagnetskog zračenja\nDirektor Direkcije za elektronsku upravu, Dušan Stojanović, istakao je da država ozbiljno razmišlja o sajber bezbednosti, ukazavši i na neophodnost unapređenja elektronskih servisa kako bi se građanima i privredi olakšao svakodnevni život.\nStojanović je rekao da bi 2016. godine u aprilu trebalo da se uvede jedinstveni informacioni sistem "e-inspektor" gde će biti popisani svi poslovni procesi 36 republičkih inspektorata.\nStojanović je rekao i da Agencija za privredne registre, Centralni registar obaveznog socijalnog osiguranja i PIO fond imaju u planu da u najskorijem roku svoje podatke putem veb servisa dostave preko portale e-uprave svim organima koji imaju neko postupanje po zahtevu građana i privrede.


Predsjedništvo BiH ne može odbiti Špirićevu ostavku - Klix.ba\nBiH Predsjedništvo BiH ne može odbiti Špirićevu ostavku\nPredsjedništvo BiH ne može odbiti Špirićevu ostavku\n2.11.2007. u 15:21\nPredsjedništvo Bosne i Hercegovine obavit će konsultacije s Nikolom Špirićem da bi moglo odlučivati u okviru ustavnih i zakonskih ovlaštenja, stav je s hitne sjednice Predsjedništva BiH koja je danas održana u Sarajevu radi razmatranja situacije nastale nakon što je predsjedavajući Vijeća ministara BiH jučer uputio pisanu ostavku Predsjedništvu BiH.\nTo je predsjedavajući Predsjedništva BiH Željko Komšić kazao danas novinarima, nakon što je završena hitna sjednica ovog državnog tijela, kojoj je prethodila jednosatna konsultacija njenih članova.\nKomšić je kazao da Nikola Špirić nije danas u Sarajevu i da je sinoć otišao u Banju Luku.\n"Predsjedavajući Vijeća ministara Nikola Špirić danas nije u Sarajevu i nije se moglo osigurati njegovo prisustvo na današnjoj sjednici. Čim prilike budu dozvolile, a to ovisi o rasporedu članova Predsjedništva i predsjedavajućeg Vijeća ministara, izvršit ćemo konsultacije vezano za Špirićevu ostavku", naglasio je Komšić.\nOn je potvrdio da "akt (ostavka) postoji" i da se Predsjedništvo BiH slaže da je red, "osnovni i ljudski", obaviti razgovor direktno s premijerom koji je podnio ostavku.\n"Mi možemo odlučivati na osnovu papira koji je poslao Špirić, ali je ljudski porazgovarati sa čovjekom", dodao je.\nKomšić je "pojasnio" da "tumačeći doslovno Ustav te Zakon o Vjeću ministara BiH, njegov čl. 12, pa onda i pozivanje na članove 9. i 10. tog zakona, mi imamo premijera koji je podnio ostavku".\n"Trebalo bi sada pokrenuti dalje procedure, ali je naša želja da ne kompliciramo situaciju i, na kraju krajeva, smatramo da je riječ o definitivno ozbiljnoj stvari i želimo sa čovjekom jednostavno porazgovarati. Osnovni je red da on direktno šefu države neke stvari saopći", ponovio je predsjedavajući Predsjedništva BiH.\nUpitan da li je na konsultacijama članova Predsjedništva bilo nešto sporno, s obzirom na to da je hitna sjednica održana sa zakašnjenjem od sat i po, Komšić je kazao kako ništa sporno nije bilo, "osim što je sporno napraviti potez koji bi mogao stvari dalje iskomplicirati".\n"Jer svaka riječ viška može dalje iskomplicirati situaciju", dodao je.\nKomšić je pojasnio da je Nikoli Špiriću prije svega potrebna podrška parlamenta i vladajućih stranaka da bi mogao funkcionirati.\n"Njemu ništa ne znači ni 'da' ni 'ne' s naše strane", kazao je i, upitan da li Predsjedništvo BiH može odbiti Špirićevu ostavku, odgovorio da to nije moguće, jer zakon kaže da premijer ima pravo bez obrazloženja podnijeti ostavku.\n"Nije dužan čak ništa ni objašnjavati. Ali ocjena je bila da je i kućni i ljudski i demokratski red da se još neke stvari razjasne", kazao je Komšić.


Novi uspeh Mercatora: Prihodi u prvih devet meseci 2021. godine 1,6 milijardi evra - Biznis Telegraf.rs\n25/11/21 | 11:00\nMercator Grupa je povećala prihode na svim tržištima na kojima posluje. Maloprodaja Mercator Srbije je ove godine, u odnosu isti period prethodne, ostvarila rast za 1,6%\nMercator Grupa je u prvih devet meseci 2021. godine ostvarila sve ključne poslovne ciljeve i poboljšala svoje poslovne rezultate u odnosu na isti period prošle godine. Operativna dobit iznosila je 57,6 miliona evra, neto dobit iz pomenutog perioda poslovanja 12,6 miliona evra, a normalizovani EBITDA je veća za 10,8% u odnosu na isti period prošle godine i iznosi 139,3 miliona evra. Mercator Grupa je isto tako dodatno smanjila svoj neto finansijski dug u posmatranom periodu.\n-Mercator je nakon mnogo godina uspeo smanjiti odnos između neto finansijskog duga i normalizovane EBITDA ispod pet puta, što dokazuje da strateške odluke daju prave rezultate. Finansijski zdrav i poslovno uspešan Mercator nije samo u interesu kompanije, zaposlenih i vlasnika, već i celog lanca od proizvođača do prehrambene industrije u Sloveniji i regionu. Mercator će nastaviti s digitalnom transformacijom poslovanja i insistirati na pružanju modernih, personalizovanih usluga i ponuda za kupce. Kako je Mercator Grupa deo Fortenova Grupe, možemo nastaviti sa strateškim ulaganjima, posebno u novi logističko-distributivni centar u Ljubljani i obnovu prodajne mreže- rekao je Tomislav Čizmić, predsednik Uprave Mercatora.\nBravo, bravo, samo još da povećate i plate svojim radnicima, za ovo su oni zaslužni...


Zašto Keri traži prijem kod Putina | WebTribune\nHome U FOKUSU Zašto Keri traži prijem kod Putina\nSada svi priznaju da stav Rusije i odluke koje donosi Putin imaju ključnu ulogu\nSergej Mihajlov iz Ruskog instituta za strateška istraživanja smatra da je Kerijev zahtev da ga Putin primi u Moskvi još jedan dokaz da SAD priznaju ulogu Rusije i njenog predsednika u rešavanju sirijske krize.\n„Veoma je indikativna reakcija Zapada na delimično povlačenje ruskih snaga iz Sirije. Rekao bih da je ona bila čak i emotivnija nego reakcija na početak ruske intervencije. Sada svi priznaju da stav Rusije i odluke koje donosi Putin imaju ključnu ulogu, i da je bez Moskve nemoguće rešiti sirijsko pitanje“, kaže Mihajlov.\nMeđutim, čak i ukoliko dođe do sastanka Putina i Kerija, od toga ne bi trebalo očekivati nikakve senzacionalne odluke, smatra analitičar.\n„Nije reč samo o razlici u ruskim i američkim stavovima kada se radi o Siriji, nego i o tome što u Siriji deluje veliki broj igrača — tu su i zemlje Persijskog zaliva koje su protiv Asada, i Iran, koji podržava aktuelni režim u Damasku. Čak i ukoliko SAD i Rusija budu usaglasile neku odluku od uzajamnog interesa, druge zemlje koje učestvuju u rešavanju sirijskog problema mogle bi jednostavno da ignorišu ovu odluku“, upozorava Mihajlov.\nOn dodaje da bi tokom pregovora u Moskvi ruska i američka strana mogle da se dogovore da će uticati na ove zemlje kako bi one pristale na kompromisno rešenje.\n„Recimo, Moskva bi mogla da utiče na Asada i na rukovodstvo u Teheranu, dok bi SAD mogle da utiču na zalivske zemlje. Jasno je da nas očekuje komplikovan diplomatski proces“, zaključuje Mihajlov.


Aerosmith iduće godine u Beču – YuWien.at\nPovodom 50. godišnjice postojanja bend Aerosmith će u okviru evropske turneje 2020. godine odsvirati niz koncerata od Italije do Njemačke. Slavna grupa stiže i u bečku dvoranu “Wiener Stadthalle” 9. jula 2020. godine.\nDo sada je ovaj bend postigao gotovo sve što se može postići tokom muzičke karijere duge pet decenija. O tome svjedoče i veliki broj osvojenih nagrada – između ostalog četiri Grammy nagrade, zatim članstvo u “Rock and Roll“ Dvorani slavnih i 150 miliona prodatih albuma širom svijeta.\nEvropskoj turneji u narednoj godini prethodi izuzetno popularna serija koncerata AEROSMITH: DEUCES ARE WILD u Las Vegasu koja je započela 6. aprila 2019. godine i završiz će se 4. juna godine.\nViše informacija na: https://www.stadthalle.com/en\n0 comments on “Aerosmith iduće godine u Beču”


O MODNOM INCIDENTU Jovane Joksimović priča cijela Srbija – Kakanj-X\nO MODNOM INCIDENTU Jovane Joksimović priča cijela Srbija\nNa 19 mar, 2019 153\nOčigledno je da postoje kritičari koji prate rad Jovane Joksimović samo da bi vidjeli kako se sredila za emisiju. Jutros se situacija otrgla kontroli te su Jovanino izdanje nazvali “modni incident”.\nDruštvene mreže su gorele od komentara da ružniju haljinu nisu vidjeli godinama.\nHaljina Jovane Joksimović – Blic.rs\nPozvali smo voditeljicu “Prve” da provjerimo kako ona reaguje na ove komentare i djelovalo je kao da se Jovana nije pretjerano uzbudila zbog kritika koje je dobila, navodi “Blic“.\n“Ako je najveći problem u našoj zemlji šta sam ja obukla… Onda me to raduje i zabavlja u isto vrijeme”, rekla je Jovana Joksimović za “Blic“.\nPodsjećanja radi, ova voditeljica je u nekoliko navrata izjavila kako joj nekad smeta kada se više komentariše njen izgled u emisiji nego pregršt informacija i ekskluziva koje ona i njen kolega Srđan otkriju u uživo programu.\nSnimanje ovog filma moglo je da ih košta života: Povrijeđeno je čak 70 članova ekipe,…


Istraživačke stipendije Keizo Obuchi/UNESCO - stipendija - Infostud | NajStudent.com\nIstraživačke stipendije Keizo Obuchi/UNESCO\nZaštita životne sredine (ekologija), Političke nauke, Informacione tehnologije\nObaveštavamo Vas da je raspisan Konkurs za stipendiranje mladih istraživača preko Programa UNESKO/Istraživački program Keizo Obući, koji će finansirati 10 mladih istraživača u oblastima:\nživotne sredine (sa naglaskom na smanjenje rizika od katastrofa),\ninformacionih i komunikacionih tehnologija i\nmirnog rešavanja sukoba.\nStipendije dodeljuje Vlada Japana u okviru Fonda za razvoj kapaciteta ljudskih resursa, sa ciljem pružanja podrške mladim istraživačima.\nSve nominacije se podnose preko Nacionalne komisije za saradnju sa UNESKOM (kontakt Nacionalne komisije za saradnju sa UNESKOM nalazi se na sajtu http://www.mfa.gov.rs/sr/index.php), a rok za prijavu je 30. novembar 2018. godine.\nInformacije o kriterijumima za izbor, uslovima i procedurama nalaze se OVDE.\nFormulari za prijavu nalaze se na sledećim linkovima:\nStipendirana mobilnost studenata UNS na Univerzitetu u Koimbri, Portugalija


Žugić na sastanku Kluba guvernera u Istanbulu | Analitika - Informativni Portal\nTrodnevni skup se završava danas\nŽugić na sastanku Kluba guvernera u Istanbulu\nGuverner Centralne banke Crne Gore dr Radoje Žugić učestvuje na 41. sastanku Kluba guvernera zemalja regiona centralne Azije, Crnog mora i Balkana koji se održava od 24. do 26. marta u Istanbulu, Turska.\nObjavljeno: 26. 03. 2019 - 13:01 Promjenite veličinu teksta: A A A\nNa skupu je bilo riječi o globalnim ekonomskim i finansijskim izgledima zemalja regiona, sa potencijalnim eksternim rizicima i izazovima, te mehanizmima za njihovo prevazilaženje. Ocijenjeno je da, uprkos rastućem populizmu i protekcionizmu, postoje eksterni izazovi, koji se odnose na usporavanje globalnog rasta (posebno najrazvijenijih ekonomija), zatezanje odnosa u dijelu spoljne trgovine, neizvjesnost izazvanu pronalaženjem rješenja za Bregzit i sl.\nU cilju adekvatnog upravljanja ovim rizicima, koji mogu imati negativan uticaj na finansijske institucije i finansijsko tržište, te time i na finansijsku stabilnost, neophodno je obezbijediti nezavisnost centralnih banaka. Nezavisna centralna banka omogućava korišćenje raspoloživih monetarnih instrumenata na efikasan način, ocijenjeno je na skupu.\nU svom izlaganju, guverner Žugić je naglasio da je ostvaren napredak na planu minimiziranja sistemskih rizika.\n„Bankarski sektor Crne Gore bilježi kontinuirani pad kamatnih stopa i nivoa loših kredita“, saopštio je guverner CBCG i dodao da Crna Gora u kontinuitetu radi na smanjenju internih rizika, dok eksterni rizici imaju poseban uticaj na male i, posljedično, otvorenije ekonomije kakva je crnogorska.\nKlub guvernera zemalja Centralne Azije, Crnomorske regije i Balkana okuplja dva puta godišnje guvernere i druge visoke zvaničnike iz svijeta monetarne politike i finansija u cilju razmjene mišljenja o aktuelnim temama i daljeg unapređenja međusobne saradnje.\nČlanstvo u ovoj prestižnoj organizaciji omogućava CBCG dalje jačanje regionalne saradnje u monetarnoj, finansijskoj i bankarskoj oblasti i uspostavljanje bližih odnosa sa centralnim bankama iz regiona.\nPanatinaikos: Ne želimo da se takmičimo u ...\nŠehović pojačao Mornar!\nŠehović: Ne čini posao ljude značajnim, ve...\nVijesti Vlada utvrdila Listu razvojnih p... Kolašin dobija hotel sa četiri zvjezdice vrijedan 11,3 miliona eura\nVijesti REAGOVANJE MJU: Sutomore neće biti opština\nVijesti Objavljen tender za izgradnju Doma starih u Nikšiću\nVijesti Državna revizorska institucija o... DRI: Uslovno mišljenje na pravilnost poslovanja AZLP za 2018. godinu\nVijesti "EKIP NetTest" EKIP pustio u rad novi sistem za mjerenje kvaliteta pristupa internetu\nVijesti Očekuje se veliki broj domaćih, ... Najveća svjetska HR konferencija naredne sedmice u Sarajevu\nVijesti Pokazuju najnoviji podaci Minist... Deficit budžeta 61 milion eura\nVijesti Predmet po žalbi UTIP-a u Apelac... Dosuđeno 50 hiljada eura Prvoj banci


RTS :: Fleksibilno radno vreme i otvaranje vrtića važne mere za podsticanje rađanja\nDruštvo Fleksibilno radno vreme i otvaranje vrtića važne mere za podsticanje rađanja\nutorak, 20. mar 2018, 08:52 -> 10:08\nVažno je podsticati poslodavce da omoguće roditeljima fleksibilno radno vreme, rekla je ministarka Slavica Đukić Dejanović koja je za RTS govorila o Strategiji za podsticanje rađanja. Sledi akcioni plan koji predviđa niz mera, poput subvencionisanja investitora da nadomak fabrika otvaraju obdaništa, ali i da se prazni prostori u školama adaptiraju jaslicama i predškolskom uzrastu, kaže generalni sekretar predsednika Srbije Nikola Selaković.\nTako da je suma novca koja ublažava ekonomske potrebe koje svaka porodica ima na višem nivou nego što govorimo, rekla je Slavica Đukić Dejanović.\nIstakla je da je značajno da lokalne samouprave imaju uvid u to koliko žena na njihovoj teritoriji ima problem sa sterilitetom. Moguće je, objašnjava, zajedničkim snagama pomoći i omogućiti, posebno onima koji su se već ostvarili kao roditelji uz pomoć biomedicinski potpomognute metode, da dobiju i drugo dete.\n"Već se primenjuje zakon koji kaže da roditelji dece do sedam, odnosno 10 godina mogu raditi ne samo kroz fiksno, već varibijalno radno vreme, mogu birati smene, ili imati rad od kuće, ili mogu biti angažovani četvoročasovnim radnim vremenom", rekla je Slavica Đukić Dejanović.\n"Ne samo da imaju u svom planu da naprave vrtić, nego i da ispune socijalnu odgovornost tako što će dati mogućnost roditeljima da budu i bolji radnici i relaksiraniji roditelji", dodala je ministarka.\n"Socijalna politika se poklapa često sa populacionom. Ali, ne možemo podstaći rađanje žene koja već ima desetoro dece. Svetska zdravstvena organizacija kaže da je za zdravlje žene bitno da ona ide do četvrtog deteta, a i da je za dete to najbitnije", rekla je Đukić Dejanović.\nUloga lokalne samouprave i otvaranje vrtića\n"Vlada je donela strategiju, posle koje će uslediti akcioni plan, sa ciljevima i rokovima, koji previđa čitav niz mera", rekao je Selaković.\n"Dajte da učionice i delove škola adaptiramo jaslicama i predškolskom uzrastu, da ponudimo učiteljima da se prekvalifikuju i počnu da rade kao vaspitači. Ovo je način da lokalna samouprava bez velikih investicija pomogne tim ljudima", naveo je Selaković.\nPočeo sa radom integrisani prelaz Preševo–Tabanovce\nSekte na internetu – i do 30.000 evra za "duhovni razvoj"


Novi napad kod Rogatice: Izgorio automobil još jednog povratnika - mojusk.ba\nNovi napad kod Rogatice: Izgorio automobil još jednog povratnika\nKasno sinoć zapaljen je kamion ispred kuće Dževada Mašića, povratnika u naselje Kukavice, u općini Rogatica.\nVatru, koja je izbila oko 23.30 sati, ugasili su vatrogasci. Policija iz Istočnog Sarajeva danas je počela uviđaj i za sada se ne zna više o uzrocima požara.\n-Indikativno je da je ovo treći ovakav lučaj u posljednjih mjesec dana, a koji je unio nemir među povratnike. Očito je da nešto ne funkcioniše u ovoj lokalnoj zajednici – upozorio je potpredsjedavajući Vijeća naroda RS-a iz reda bošnjačkog naroda Kemo Čamdžija.\nKaže da je također indikativno da predstanici općinske vlasti do sada nisu posjetili povratnike.\n-Time se šalje indirektna poruka povratnicima da nisu dobro došli na svoje ognjiše – rekao je Čamdžija.\nPovratniku Erminu Pavici je, 19.novembra, u večernjim satima, zapaljen automobil „golf 2“, kao i pomoćni objekat, u naselju Kukavice, u općini Rogatica.\nErmin Pavica je prethodno primio prijeteće poruke, upućene njemu i porodici, o čemu je blagovremeno upoznata Policijska stanica Rogatica.\nPotpredsjedavajući Vijeća naroda RS-a Kemo Čamdžija je tada posjetio porodicu ovog povratnika te propratio aktivnosti policije.\nPrethodno je zabilježen i slučaj trovanja stoke porodice Herceglija, koji je uznemiro povratnike Bošnjake i prijetio da naruši sigurnost na prostoru općine Rogatica.